10 Tip Ke Shanghai Disneyland, Taman Tema Pertama Di Tanah Besar China

Bagi yang akan ke Shanghai anda mungkin mahu ke Shanghai Disneyland, taman tema Disney pertama dibina di Tanah Besa China, dan merupakan taman tema kedua selepas Hong Kong bagi Republik China. Jika ye, tips berikut mungkin dapat membantu anda.

Shanghai Disneyland terletak agak jauh dari pusat bandar Shanghai iaitu hampir 1 jam perjalanan menaiki metro (tambang 7 RMB) dan hampir 45 minit menaiki teksi (tambang 120RMB).

Terletak di daerah Pudong, jarak perjalanan ke Lapangan Terbang Antarabangsa Pudong adalah selama 30 minit. Bagi mengelak bersesak dengan penduduk tempatan yang menaiki Shanghai Metro dan untuk elakkan dari terpaksa bangun seawal 6 pagi untuk ke Disneyland, amatlah digalakkan untuk menempah hotel sekitar di Shanghai Disneyland.

Bagi yang tinggal di sekitar pusat bandar (Nanjing Road) anda perlu menaiki metro Laluan 2 dan tukar ke Laluan 16 di Longyang Road dan kemudian tukar ke Laluan 11 di Luoshan Road untuk turun di Disney Resort Station. Pintu masuk taman tema hanyalah sekitar 300 meter dari stesyen metro Disney Resort.

Terdapat dua buah hotel rasmi disneyland di dalam kawasan Disneyland iaitu Toy Story Hotel dan juga Shanghai Disneyland hotel. Dengan kadar RM600++ untuk satu malam di Toy Story Hotel dan RM1200++ untuk satu malam di Shanghai Disneyland,ia menyediakan penginapan bertemakan watak klasik Disney.

Tetapi amatlah tidak munasabah untuk tinggal di hotel mewah tersebut kerana kebanyakan masa akan dihabiskan di taman tema berbanding hotel. Jadi saya membuat keputusan untuk menempah hotel lain di sekitar Taman Tema Disneyland.

Terdapat dua hotel yang saya syorkan iaitu Novotel Shanghai Clover yang terletak hanya 3km dari Disneyland dan mempunyai akses ke Shanghai Metro terus ke Disneyland.

Begitu juga bas pengantara percuma dan juga Courtyard Shanghai International Tourism and Resorts Zone yang terletak 2km dari Disneyland tetapi agak jauh dari Shanghai Metro dan turut menyediakan bas pengantara ke Disneyland.

Dengan kadar harga RM300++ untuk 1 malam, ianya lebih munasabah dan berpatutan. Disebabkan saya adalah ahli platinum bagi keahlian Marriott Rewards, saya hanya menebus points untuk mendapatkan penginapan percuma (7500 Marriott points 1 malam) iaitu sangat berbaloi kerana hotel ini dikategorikan sebagai CAT1 hotel dalam senarai hotel-hotel yang menyertai keahlian Marriott.

Umum mengetahui masa terbaik melawat Disneyland adalah pada hari bekerja iaitu dari Isnin hingga Jumaat. Tetapi dinasihatkan agar anda mengelak dari berkunjung pada hari Isnin,Jumaat, cuti hujung minggu, cuti-cuti umum seperti hari kebangsaan dan cuti persekolahan kerana jumlah pengunjung selalunya meningkat berkali ganda.

Disneyland Shanghai dibuka dari jam 9 pagi sehingga jam 8.30 malam. Pastikan anda sudah berada di depan pintu masuk sekurang-kurangnya 30 minit sebelum pintu dibuka bagi memaksimumkan penggunaan masa agar anda dapat menikmati pengalaman Taman Tema Disney sepenuhnya.

Sudah pasti ramai yang teruja untuk bergambar di sekitar taman tema dan juga bersama watak-watak Disney sebaik melangkah masuk taman tema. Ia amatlah tidak digalakkan dan seeloknya cuba dapatkan Fastpass terlebih dahulu dan cuba sebanyak mungkin tarikan sebelum semakin ramai pengunjung pada sebelah tengah hari.

Percayalah anda masih banyak masa pada waktu petang untuk bergambar disekitar taman tema.

Begitupun ianya adalah Taman Tema Disney kedua terbesar didunia,jangan terkejut jika saya katakan ianya adalah taman tema Disneyland yang termurah di dunia.

Terdapat 2 harga berbeza untuk masuk ke taman tema iaitu harga normal (hari bekerja) dan juga waktu puncak (hujung minggu dan cuti umum). Berikut merupakan harga tiket masuk ke taman tema Disneyland sehingga Oktober 2017.

Pass 1 hari:
Dewasa
Hari biasa : RM235
Hujung minggu dan cuti umum: RM320

Kanak-kanak
Hari biasa: RM178
Hujung minggu dan cuti umum: RM240

Pass 2 hari:
Dewasa
Hari biasa: RM427
Hujung minggu dan cuti umum: RM570

Kanak-kanak
Hari biasa : RM325
Hujung minggu dan cuti umum: RM433

Kebanyakkan permainan di Shanghai Disneyland adalah lain dari taman tema Disneyland yang biasa anda lawati. Ia direka khas untuk Shanghai Disneyland sahaja dan terbahagi kepada 6 zon iaitu Mickey Avenue, Garden of Imagination, Fantasyland, Adventure Isle, Treasure Cove dan Tomorrowland.

Berikut merupakan top 5 permainan yang wajib anda cuba jika ke Shanghai Disneyland.
1. TRON Lightcycle Power Run – Presented by Chevrolet
2. Pirates of the Caribbean Battle for the Sunken Treasure
3. Roaring Rapids
4. Soaring Over the Horizon
5. Camp Discovery

Baca: 7 Lokasi ‘Superb’ Yang Kami Pergi Semasa Travel Ke Yunnan, China

Tidak seperti Hong Kong Disneyland yang mempunyai 2 buah restoran yang menyediakan makanan halal, Shanghai Disneyland tidak menyediakan satu pun outlet ataupun rrestoran makanan halal.

Disebabkan itu tidak seperti taman tema lain, Shanghai Disneyland membenarkan pengunjung membawa masuk makanan- makanan kering seperti roti dan sebagainya.

Makanan-makanan berat seperti mee segera ataupun nasi adalah dilarang untuk menjaga kebersihan taman. Saya diberitahu bahawa pihak taman sedang dalam proses memohon sijil halal bagi satu outlet mereka ‘’Tangled Tree Tavern’’ yang terletak di kawasan Fantasyland kerana hanya outlet tersebut tidak menyediakan makanan berasaskan babi dan juga lemak babi.

Bagi mengelak dari beratur panjang dan menghabiskan masa beratur untuk mencuba sesuatu permainan, Shanghai Disneyland menyediakan satu sistem yang diberi nama fast-pass. Apakah itu fast-pass?

Ia adalah satu sistem di mana pengunjung akan diberikan satu tempoh masa untuk kembali mencuba permainan tanpa perlu beratur di barisan menunggu biasa, sebaliknya hanya perlu terus ke fast line dimana tempoh beratur adalah lebih singkat.

Hanya sesetengah permainan menyediakan fastpass. Untuk mendapatkan fast pass setiap pengunjung harus scan tiket masuk masing-masing di kiosk servis yang disediakan dan ia adalah percuma.

Sebagai contoh, barisan untuk menaiki permainan ‘soaring over the horizon’ adalah 40 minit, anda hanya perlu ke kiosk fast pass, scan tiket anda dan kemudianya anda akan diberi satu tiket yang tertera tempoh anda harus datang kembali ke permainan tersebut tanpa perlu beratur.

Sistem ini sama seperti sistem yang digunakan di Disneyland lain di seluruh dunia. Cuma kelainanya ialah kiosk fast-pass tidak lagi diletakkan di setiap pintu masuk permainan sebaliknya hanya diletakkan di satu pusat bagi setiap zon.

Pastikan anda merancang dan menggunakan system ini dengan sepenuhnya untuk memanfaatkan dan memaksimumkan masa anda di dalam Taman Tema. Kekurangan bagi sistem ini ialah bagi setiap permainan fast pass yang diedarkan adalah terhad.

Jadi pastikan anda mendapatkan fast pass untuk permainan yang memang anda inginkan dan cuba untuk request fast pass baru sebaik sahaja anda dibenarkan mengambilnya semula.

Gunakan Apps Shanghai Disneyland untuk request fast pass baru ,jadi anda tidak perlu berlari ke zon-zon lain untuk mendapatkan fast pass yang mana sudah tentu akan membuang banyak masa dan tenaga.

Begitu juga Single Rider Line,pastikan anda menggunakan sepenuhnya system ini kerana ini dapat menjimatkan banyak masa anda.

Saya cuba memaksimumkan penggunaan kedua-dua system diatas dan dapat mengulangi Tron Lightcycle sebanyak 7 kali, Pirates Caribean ride 4 kali, Soaring 3 kali dan Roaring Rapid sebanyak 3 kali dan permainan lain walaupun pengunjung agak ramai dan ianya adalah tidak mustahil terima kasih kepada sistem fast pass.

Pun begitu, tidak semua permainan menawarkan single rider line, hanya 4 permainan menyediakan kemudahan berikut. Berikut senarai permainan yang menawarkan single rider line untuk dimanfaatkan sebaiknya.

1. Roaring Rapids
2. Seven Dwarf Mine Ride
3. Tron Lightcycle Power Run
4. Pirates of the Caribbean Battle for the Sunken Treasure

Akses internet disekitar kawasan Shanghai Disneyland adalah percuma tetapi anda perlul mempunyai simkad tempatan untuk mendaftar supaya boleh menerima kod yang akan diberi untuk didaftarkan.

Bagi yang tidak mempunyai simkad tempatan, jangan malu untuk meminta tolong mana-mana staff Disneyland yang sangat peramah. Maklumkan anda mahu pinjam no hp mereka untuk penerimaan kod dan kemudian register melalui kod yang dihantar ke hp mereka.

Ia  agak mencabar bai kita untuk meminta tolong disebabkan kekangan bahasa tetapi tidak salah untuk mencuba.

Berikut merupakan cadangan rancangan perjalanan dari saya dan ini tertakluk kepada sebarang perubahan. Setibanya di pintu masuk Disneyland, pastikan anda beratur di bahangian paling kanan kaunter tiket bagi memudahkan anda menuju ke Adventure Isle yang menjadi tarikan utama pengunjung.

Semua pengunjung akan berpusu-pusu ke arah Adventure Isle sebaik masuk ke kawasan taman tema. Anda dinasihatkan tidak berlari tetapi haruslah berjalan laju menuju ke Adventure Isle untuk ke fast pass station.

Perkara pertama yang saya buat ialah mengambil fast pass untuk permainan Soaring Over the Horizon yang terletak di hadapan Roaring Rapid kerana permainan ini selalunya akan mempunyai masa beratur terpanjang, kadang-kadang melebihi 3 ja. Fast pass untuk permainan ini selalunya akan habis diedarkan menjelang tengah hari.

Ia merupakan kegemaran penduduk Shanghai. Selepas mengambil fastpass untuk Soaring, boleh beratur normal line di Roaring rapid dan jika anda tidak kisah berseorangan, gunakan barisan single rider.

Jika masa untuk Soaring belum sampai, dinasihatkan anda terus ke Pirates of The Carribean yang merupakan antara favourite ride saya di sana. Berbeza dengan permainan Pirates of The Carribean di tempat lain, berani saya katakan di sini adalah yang tercanggih di dunia.

Anda akan dibawa menaiki bot dan sepanjang perjalanan anda akan bertemu dengan animatronic dari watak terkenal filem tersebut yang sangat canggih dan realistic! Anda akan terpegun dengan dengan kesan khas yang digunakan terutamanya ketika babak anda melalui kawasan kapal yang tengah berperang dan berada di tengah-tengah peperangan, dengan kesan khas bunyi meriam dan percikan air dan efek cahaya, sangat memukau.

Semua prop seperti kapal lanun adalah pada skala sebenar dan sangat mengkagumkan! Selesai menaiki Ride Pirates Carribean, anda boleh bersiar-siar seketika sementara menunggu masa untuk ke Soaring.

Soaring adalah ride di mana anda akan dinaikkan di atas satu kenderaan dan akan diterbangkan di sekitar monument-monumen terkenal seperti Eifiel Tower, Taj Mahal, Pyramid Giza dan juga Bandaraya Shanghai.

Dengan kesan bunyi yang mempersonakan serta kesan khas bau bagi setiap kawasan yang anda jelajahi, ian pasti membuat anda terpukau. Skrin layar gergasi semi sfera akan memberikan pengalaman seperti anda terbang di dunia sebenar, berbeza dari pengalaman menonton wayang 4d.

Selepas habis menikmati pengalaman terbang di Soring, anda dinasihatkan mengambil fast pass soaring sekali lagi kerana kemungkinan ia hampir habis menjelang tengah hari dan kemungkinan fast pass tersebut mungkin yang terakhir untuk tempoh masa petang.

Permainan seterusnya yang perlu diberi keutamaan ialah Seven Dwarf Roller Coaster. Ia adalah kegemaran masyarakat di sini kerana adanya watak klasik Disney. Seven Dwarf Roller Coaster ialah mini ride coaster dengan keadaan kenderaan yang boleh melambung ke kiri dan ke kanan secara bebas, membuatkan anda seperti melayang setiap kali anda melalui selekoh.

Tema Snow White yang dipaparkan sangat menarik ditambah dengan watak orang kerdil yang lucu dan comel. Di sini juga terdapat kemudahan Single Rider Line. Cuba guna sepenuhnya jika ia dibuka.

Seterusnya masa yang ditunggu-tunggu iaitu Tron Light Cycle. Boleh saya katakan ini adalah roller coaster terbaik yang pernah saya rasai. Reka bentuk bangunan yang moden sudah tentu membuatkan anda teruja sebelum menaikinya.

Sebelum menaiki permainan ini, anda harus menyimpan barang-barang yang mudah jatuh di loker yg diletakkan di depan pintu masuk secara percuma untuk tempoh masa 2 jam.

Sila bawa telefon bersama anda untuk rakam gambar tempat beratur yang sangat awesome. Jangan risau, terdapat kotak penyimpanan barang kecil di Tron Lightcycle anda untuk anda simpan telefon bimbit sebelum berlepas.

Tempat beraturnya sahaja sudah membuatkan saya teruja. Dengan bentuk Coaster yang direka seperti lightcycle dalam filem tron, anda akan menaikinya dalam keadaan seperti menunggang motosikal.

Roller coaster anda akan memecut dengan kelajuan maksimum 127kmj terus ke bahagian luar dan kemudiannya masuk ke bahagian indoor di mana anda seakan berlumba dengan lightcycle lain melalui selekoh tajam dan cerunam, memang seakan akan anda berada dalam set filem!

Selepas permainan Tron, anda dinasihatkan untuk berhenti seketika dan menikmati Disney Parade yang berlangsung di sekitar Garden of Imagination. Spot terbaik adalah di bahagian hujung Mickey Avenue bertentangan dengan Disneyand Castle.

Selepas selesai Disney Parade, ambil masa untuk menikmati keindahan Istana Enchanted Storybook yang merupakan istana Disneyland yang terbesar di dunia!

Bagi yang meminati watak klasik Disney, pastikan anda tidak melepaskan peluang untuk meneroka keseluruhan istana. Terdapat tarikan yang diberi nama Once Upon A Time Adventure di mana anda akan meneroka ruang istana yang menceritakan tentang kisah puteri klasik Disney seperti Snow White dan Sleeping Beauty.

Tarikan lain yang anda perlu cuba ialah Voyage To The Crystal Grotto dan Alice in the Wonderland Adventure yang mempamerkan landskap dan pemandangan menarik di sekitar Istana Enchanted Storybook.

Pastikan anda tidak melepaskan peuang menonton persembahan water fountain, light and laser, projection mapping dan juga bunga api yang menakjubkan setiap hari pada jam 8.30 malam yang diberi nama ‘Ignite the Dream’ sebelum mengakhiri hari anda di Disneyland.

Disneyland Shanghai akan membuka zon baru menjelang pertengahan tahun 2018 iaitu Toy Story Land yang mempunyai permainan dan tarikan yang sama seperti di Hong Kong Disneyland. Jadi bagi yang merancang untuk ke sana dalam waktu terdekat mungkin boleh tangguhkan lawatan ke taman tema ini buat sementara waktu.

Baca lagi: 5 Persiapan Sebelum Travel Solo Ke Laluan Sutera Di China Dan 8 Lokasi Menarik Di Sana


‘Adik Beradik Ibarat Jari Yang Lima’, Kisah Iktibar Untuk Semua

“Puan nak ke Kota Bharu atau pulang ke Kota Bharu?” sapa penumpang di sebelah saya sewaktu penerbangan pulang dari Kuala Lumpur ke Kota Bharu.

“Pulang. Saya tinggal di Pulai Chondong. Saya Azura. Puan?”

“Oh! Saya ikut team pejabat. Ada event di KL. Nak balik juga ni. Saya di Pasir Mas.”

Saya senyum sahaja sebagai tanda balas perbualan beliau. Mata saya ni mahu pejam sahaja. Letih. Seharian memerah otak menghadiri kursus. Awal-awal pagi sesudah subuh sudah ambil penerbangan ke Kuala Lumpur.

“Saya ikut suami bertukar kembali ke Kelantan. Kami berdua, dua-dua orang Kelantan. Sekarang tinggal dengan ayah mertua. Ayah sakit. Mak mertua dah lama tak ada.”

“Oooo… bagusnya Puan suami isteri. Tahniah Puan. Besar pahala Puan dan suami dapat berbakti pada ayah,” balas saya.

“Tak mudah juga Puan. Apabila duduk di kampung, dekat dengan saudara mara dah jadi lain Puan. Dulu duduk jauh di KL…semuanya wangi, almaklumlah pulang pun sekali sekala. Sekarang dah duduk dekat ni semuanya dah berbau busuk Puan. Bau bunga taik ayam dah Puan.”

Saya diam sambil menganggukkan kepala sahaja. Tidak tahu bagaimana mahu memberi reaksi. Kelihatannya Puan ini seperti mahu keluarkan segala yang sudah lama terbuku di hati. Sekadar mahu luahkan dan mengharapkan ada yang mendengarnya. Itu sahaja, bukan mengharapkan solusi.

“Tidak. Saya dan keluarga tinggal sendiri. Tapi dekat je rumah mertua dengan rumah saya. Dalam 5 minit,” jawab saya.

“OKlah gitu Puan. Macam saya ni hmmmh… macam-macam Puan.”

Saya diam sahaja. Diam dalam serba salah.

“Puan tahu, kalau ipar duai pulang ke kampung bukannya ucapan terima kasih yang saya dan suami terima kerana sanggup menjaga ayah, sanggup tinggal dengan ayah, tinggalkan keselesaan kami di KL dahulu. Sebaliknya… bakpo kulit ayah gini, tak letak ubat ko, bakpo tak bawa ayah gi jumpa pakar tu pakar ni, bakpo tu bakpo ni.”

Hanya Tuhan yang tahu betapa saya tidak tahu apa yang perlu saya cakap waktu itu.

“Sedih Puan. Senang je dorang kan cakap. Di belakang kami, burukkan kami di depan ayah pula supaya mereka nampak elok. Anak-anak ceritakan pada kami. Budak-budak sekarang pandai, mereka senyap tapi mereka dengar dan perhati sahaja. Sudahlah cakap tak beralas, bukannya tahu nak hulur duit pampers ke ubat ke. Bab bercuti lagilah Puan. Saya dengan suami ni kadang-kadang teringin juga nak pergi bercuti. Tapi bila kami bagi hint dalam group Whatsapp keluarga… yang lain buat senyap saja Puan. Tak apalah. Saya anggap ini rezeki Allah SWT nak bagi pada saya dan suami untuk kutip pahala banyak-banyak sebelum ayah tutup mata.”

“Puan, Puan, Puan doakan saya kuat tau. Sampai dah Puan. Saya baca tulisan Puan di FB.”

Saya terpinga-pinga. Sudah sampai rupanya. Saya tenggelam dalam cerita beliau, teringatkan kedua ibu bapa saya di Kulim yang dijaga dengan baik oleh adik-adik saya.

Akak bangga dengan hangpa semua! Sewaktu mula berpindah ke Kelantan saya risau juga, bagaimana nanti mak dan abah, saya jauh.

Alhamdulillah, Allah SWT makbulkan doa saya.

Sama-samalah kita titipkan ucapan terima kasih pada adik, abang, kakak kita yang berkorban keselesaan, cita-cita, kepentingan diri demi kedua ibu bapa kita. Usah lokek. Usah ada cemburu dan iri hati.

Mereka juga sebenarnya boleh sahaja membuat keputusan seperti kita, utamakan komitmen keluarga sendiri dahulu tetapi mereka berkorban untuk kedua ibu bapa bagi pihak kita adik-beradik.

Adik beradik ini ibarat jari kita yang lima, ada yang panjang, ada yang pendek. Kita saling melengkapi kawan-kawan. Yang mana kurang kita bantu, yang mana lebih kita panjatkan kesyukuran.

Entah kenapa kadang-kadang kita bagaikan orang asing. Walhal kita lahir dari rahim yang sama, rahim ibu kita.

Yang kurik itu kundi,
Yang merah itu saga,
Yang cantik itu budi,
Yang indah itu bahasa.


PPUM Kumpul Sumbangan Peralatan Perubatan Dan PPE Melalui Lazada

Laman e-dagang Lazada kini bukan sahaja menjadi tempat sehenti untuk orang ramai mendapatkan barangan keperluan tetapi ianya juga boleh menjadi platform untuk anda menyampaikan bantuan.

Ya, anda kini boleh menghulurkan bantuan kepada organisasi seperti yang dilakukan Pusat Perubatan Universiti Malaya yang kini mengumpul sumbangan orang ramai melalui platform e-dagang tersebut.

Perkara itu mula menjadi perbincangan dalam kalangan netizen sejak semalam sebelum ianya disahkan sendiri oleh pihak PPUM seperti dilaporkan Bernama hari ini.

PPUM is on Lazada, asking for COVID-19 donations for the hospital equipments. Chip in start from RM50 to RM500 thru Lazada apps. Not much detail provided, click link to the seller’s profile and products. https://t.co/wzBdwg6iDo

DON’T ASK IF THIS LEGIT or not. pic.twitter.com/6OCQnvANOb

“Lazada Malaysia telah menyediakan platform untuk melaksanakan program memacu sumbangan dan memilih pelbagai organisasi termasuk PPUM sebagai antara organisasi yang akan menerima sumbangan tersebut.

“Sumbangan ini adalah bagi kegunaan pihak PPUM untuk mengurus dan menangani pandemik Covid-19. Pihak PPUM amat berterima kasih dan menghargai sumbangan dan sokongan semua pihak,” menurut kenyataan yang dilaporkan Bernama.

Antara jenis bantuan yang disenaraikan hospital tersebut adalah peralatan perubatan dan juga sut PPE untuk kegunaan kakitangan hospital berkenaan.

Menerusi semakan yang dibuat, orang ramai boleh memilih kadar bantuan yang diberikan kepada hospital berkenaan bermula daripada RM50 sehingga RM300.

Baca juga perkembangan semasa COVID-19 dalam negara yang pernah kami kongsikan sebelum ini melalui pautan di bawah.

‘Masih Jauh Dari Berpenghujung’- Dr Noor Hisham Kenang Setahun Melawan COVID-19

Ada Gerakan Penindasan Ke Atas ‘Frontliner’ Di Perak, Dilarang Masuk Ke Kedai Untuk Beli Barang

‘Takut Dijangkiti COVID-19’- #SuaraPelajar Trending Di Twitter Papar Luahan Kebimbangan Pelajar


Pra-Tempah HUAWEI MatePad Pro Sekarang Untuk Dapatkan Hadiah Bernilai Lebih Dari RM1,000

Selepas majlis pelancaran flagship terbaru HUAWEI P40 secara dalam talian di pasaran Malaysia semalam, HUAWEI terus memperkukuhkan rangkaian jenamanya dengan memperkenalkan model tablet terbaru, HUAWEI MatePad Pro.

Bagi kami, HUAWEI MatePad Pro merupakan sesuatu yang diluar jangkaan kerana ciri-ciri yang dimilikinya setanding dengan telefon pintar siri Mate sehingga mendapat gelaran model tablet terbaik dalam dunia Android. Anda ingin jadi yang pertama memilikinya? Anda boleh pra tempah kat sini.

Berada dalam siri Mate, jadi tidak hairanlah jika HUAWEI MatePad Pro berjaya menjadi model tablet terbaik ketika ini. MatePad Pro merupakan satu-satunya tablet di dunia yang mempunyai Full View HUAWEI dengan skrin 10.8-inci dan paparan 16:10 body ultra nipis. Selain itu, ia turut mempunyai nisbah screen to body tertinggi di dunia pada kadar 90% dengan 4.9mm bezels ultra-sempit di sekitar paparan simetri edge to edge.

HUAWEI MatePad Pro juga merupakan tablet pertama di dunia yang dilengkapi dengan ciri pengecasan berbalik (reverse wireless charging) di mana pengguna boleh menggunakan peranti lain yang menyokong pengecasan. Awesomewei!

Melakukan pelbagai tugas dalam satu masa merupakan satu kebiasaanya pada masa sekarang. Kadang-kadang sampai terpaksa menggunakan 2 skrin atau 2 peranti dalam satu masa. Ini sebab mengapa HUAWEI memperkenalkan orientasi landskap dengan HUAWEI APP Multiplier pada HUAWEI MatePad Pro.

Tidak seperti pecahan skrin tipikal, APP Multiplier adalah satu-satunya ciri dari peranti Android yang menawarkan pecahan skrin pada aplikasi yang sama. Dengan mod landskap, anda boleh memaparkan 2 maklumat yang berbeza pada skrin tablet anda. Paling menarik, kedua-dua skrin ini boleh beroperasi secara serentak dan boleh diselaraskan saiznya dengan menyeret ke kiri atau kanan.

Dengan menggunakan teknologi EMU10, HUAWEI Share membolehkan kolaborasi  antara multiskrin. Mempunyai fungsi 2 peranti dalam 1 skrin, ia membolehkan HUAWEI MatePad Prodan telefon pintar HUAWEI anda berkongsi skrin, sekaligus berupaya untuk memindahkan fail dan melihat senarai kenalan dengan lebih jelas di paparan tablet.

Melalui paparan pada skrin tablet, anda boleh mengawal dua skrin dalam satu masa. Manakala, menerusi paparan telefon pintar, anda boleh mengakses tablet dan mengawal papan kekunci, skrin dan bunyi. Ini pastinya mencipta pengalaman baru untuk anda.

Memperkenalkan HUAWEI Video, aplikasi baru yang bakal memasuki pasaran Malaysia tidak lama lagi. Aplikasi ini menawarkan hiburan antarabangsa yang meluas untuk anda nikmati. Antaranya, TVB, Mango TV, Kini TV, Daily Motion, Stingray, dimsum, BBC News dan banyak lagi.

HUAWEI Video menawarkan lebih 1,000 video yang anda boleh tonton secara serentak pada 2 peranti yang berbeza. Selain itu, anda juga boleh sewa filem sehingga 48 jam melalui aplikasi ini. Menarik, bukan?

Buat pengguna MatePad Pro, anda boleh mendapat akses percuma selama 3 bulan. Bukan itu saja, semua pengguna HUAWEI sedia ada di Malaysia juga boleh menikmati 1 bulan akses premium HUAWEI Video sepanjang tempoh Perintah Kawalan Pergerakan (PKP).

Anda jangan risau, platform video dalam talian lain seperti Netflix dan Viu masih boleh dimuat turun dari HUAWEI AppGallery. Untuk akses premium ke Youtube pula, anda boleh ikut prosedur di sini untuk muat turun Youtube Vanced dan nikmati semua kandungan video tanpa gangguan iklan.

Amalan bekerja dari rumah sudah biasa dipraktikkan di negara luar dan termasuklah Malaysia sejak wabak COVID-19 melanda. Jadikan HUAWEI MatePad Pro sebagai teman kerja dan pelengkap gaya anda.

HUAWEI MatePad Pro mempunyai mod PC yang membolehkan tablet ni menjadi PC hanya dengan menyambungkannya ke papan kekunci magnet pintar. Ditambah pula dengan HUAWEI M-Pensil, memang puaslah anda nak mencatat nota atau menulis pada paparan skrin 10.9.

Dengan ciri-ciri seperti Multi-Window dan APP Multiplier, anda juga boleh multitask dengan mudah sebab boleh buat pecahan skrin. Lagi best bila HUAWEI menawarkan semua pengguna MatePad Pro, cloud storage HUAWEI sebanyak 50GB HUAWEI secara percuma dan ianya sah selama 12 bulan. Tapi, ini siapa cepat dia dapat.

Satu lagi teknologi eksklusif yang diperkenalkan HUAWEI iaitu MEETime. Teknologi ini bakal membuka satu dimensi baru dalam dunia panggilan video. Semasa sedang membuat panggilan video, anda boleh berkongsi skrin untuk membuat nota dan suntingan dalam masa yang sama.

Kalau anda mahu gunakan MEETime, pastikan ada sambungan WiFi atau LTE dan cari sahaja kenalan yang menggunakan fungsi yang sama untuk berhubung.

Semasa pelancaran kali pertama di China pada tahun lalu, HUAWEI MatePad Pro telah berjaya memperoleh tahap kepuasaan 100% atau lima bintang dalam kalangan pengguna baru. Ini bukan satu yang mudah untuk sebuah tablet!

Kami ingin share sikit info. Kalau anda buat pra tempahan HUAWEI MatePad Pro hari ini, anda akan menerima pelbagai hadiah best seperti Smart Magnetic Keyboard (bernilai RM499) dan HUAWEI M-Pencil (bernilai RM299)*

Selain tu, kalau anda pra tempah HUAWEI MatePad Pro, anda boleh dapat 3 bulan akses percuma WPS Office Premium. Anda boleh nikmati perkhidmatan yang disediakan secara percuma seperti WPS Cloud storage, templat eksklusif atas talian dan file conversion bagi memenuhi semua keperluan perniagaan, dari memo, spreadsheets dan dokumen kerjasama.

Anda juga boleh menikmati HUAWEI Cloud Storage sehingga 50GB dan 3 bulan akses premium ke HUAWEI Video macam yang kami bagitau seperti di atas tadi.

Bermula dengan harga RM2399 (8GB RAM + 256GB ROM + edisi WiFi), tablet ini hadir dalam 2 warna iaitu Midnight Grey dan Pearl White. Kami berani jamin anda mesti jatuh cinta punyalah kalau sudah menggunakan HUAWEI MatePad Pro ini.

Untuk lebih banyak kejutan, anda boleh terokai HUAWEI AppGallery yang menawarkan banyak aplikasi menarik yang tiada di Malaysia. Untuk maklumat lanjut mengenai HUAWEI MatePadPro atau produk-produk terbaru keluaran HUAWEI seperti HUAWEI Pro 40 HUAWEI P40 Series, HUAWEI WATCH GT2e, HUAWEI Mate Xs HUAWEI Mate 30 Pro 5G atau HUAWEI Nova 7i terus sahaja ke Facebook HUAWEI.

Apa tunggu lagi? Baca artikel berkaitan produk HUAWEI pada pautan di bawah ini.

HUAWEI Lancarkan Siri Terbaru HUAWEI P40, MatePad Pro & Watch GT 2e. Pra-Tempah Bermula Sekarang!

Huawei Lancarkan Tiga Model Dibawah Siri P40 Secara Rasmi

Huawei Mate XS, Telefon Pintar Boleh Lipat 5G Bakal Ditawarkan Dengan Harga RM11,111


Pra-Tempah HUAWEI Siri P40 Segera Untuk Dapatkan Hadiah Bernilai Lebih Daripada RM1,300

Kami yakin bila ‘terkurung’ sahaja di rumah sepanjang tempoh kuarantin ni, telefon pintar boleh dikatakan jadi aset paling penting kan? Cuma tak syok bila waktu kuarantin macam ni smartphone anda pulak asyik buat hal. Nak keluar rumah survey dan beli smartphone baru dah tentu tak boleh.

Tapi anda jangan risau, sebab HUAWEI dah pun buka pra-tempahan untuk telefon pintar terbaharu mereka iaitu HUAWEI Siri P40 bermula 3 April hingga 10 April 2020. Apa yang mengagumkan, HUAWEI Siri P40 kali ini hadir dengan kemampuan fotografi terbaik dan rangkaian 5G yang pastinya membuatkan mengakses internet dengan lebih pantas.

Setakat ini hanya HUAWEI P40 dan P40 Pro saja yang tersedia di Malaysia. Nak survey apa yang best dan macam mana nak dapat freebies kalau pre-order HUAWEI Siri P40 ni? Baca artikel ni sampai habis ya!

HUAWEI P40 dilengkapi skrin 6.1-inci manakala P40 Pro dipadankan dengan skrin bersaiz 6.58-inci yang kedua-duanya Flex OLED QHD+ bernisbah 19.8:9. Skrin berteknologi baharu ini turut menawarkan kadar segar semula skrin 90Hz, sokongan HDR10+, serta pengimbas cap jari bawah skrin generasi baharu. P40 Pro menyokong kalis air dan debu IP68, manakala P40 menyokong pensijilan IP53.

Bercakap pasal bateri, P40 dimuatkan bateri sebesar 3380mAh manakala P40 Pro dengan bateri 4200mAh yang kedua-duanya menyokong pengecasan pantas 40W SuperCharge. Lebih cun lagi, kali ini siri P40 juga hadir dengan teknologi baharu pengecasan tanpa wayar 27W. Sementara pengecasan berbalik masih lagi dikekalkan.

HUAWEI P40 tampil dengan sistem trikamera, manakala P40 Pro kuadkamera. HUAWEI P40 memiliki konfigurasi kamera 50MP RYYB Ultra Vision Wide, 16MP Ultra Wide, 8MP telefoto 3x zum optikal, dan sensor suhu warna (LED flash). HUAWEI P40 Pro pula dilengkapi sensor 50MP Ultra Vision Wide, 40MP Ultra Wide Cine (videografi), 12MP RYYB periskop 5x zum optikal, dan sensor ToF diikuti sensor suhu warna.

Kalau anda nak tahu, sensor 50MP RYYB bersaiz 1/1.28? (Galaxy S20 1/1.33 RGGB) merupakan sensor terbesar yang ada pada telefon pintar pada ketika ini. Ia mampu menarik 40% lebih banyak cahaya berbanding telefon pintar lain. Jadi, siri P40 mampu merakam gambar malam yang lebih terang dan terperinci.

HUAWEI juga menggunakan teknologi Full Pixel Octa PD AutoFocus yang pertama di dunia yang mampu memfokus lebih pantas objek walaupun dalam persekitaran gelap. Teknologi 8 Color Channel turut digunakan bagi menghasilkan 45% ketepatan warna – naik taraf daripada 3 Color Channel pada siri P30.

Teknologi seterusnya pula adalah XD Fusion Image Engine yang menyertakan sistem ISP terbaru yang membantu kamera menggabungkan gambar-gambar yang diambil bagi mendapatkan gambar terakhir yang terbaik.

Sensor RYYB juga merupakan yang pertama digunakan pada telefon pintar. Dari segi zum, P40 Pro menyokong 5x zum optikal, 10x zum hibrid, dan 50x zum digital sementara P40 Pro+ menyokong sehingga 10x zum optikal, 20x zum hibrid, dan 100x zum digital.

HUAWEI turut memperkenalkan ciri penggambaran yang dipanggil Golden Snap. Dengan ciri ini, peranti akan memilih gambar yang terbaik untuk pengguna. Selain itu, Golden Snap juga merangkumi ciri penyuntingan gambar segera, memudahkan pengguna menyunting gambar hanya dengan sekali butang ditekan.

AI Remove Passersby – membolehkan pengguna memadam gambar orang yang melintas di belakang.

AI Remove Reflection – membolehkan pengguna mengurangkan kesan pantulan jika gambar diambil di sebalik cermin.

Pada kamera depan, siri P40 hadir dengan sistem penggambaran 32MP AF (P40 – 32MP FF), sensor IR Depth untuk efek pro-bokeh dan sensor Ambient & Proximity untuk face unlock dalam gelap. Kewujudan sensor tambahan turut membolehkan pengguna menggunakan ciri Small Gesture Control selain AI Private View yang akan mempamerkan notifikasi hanya kepada pemilik peranti.

Untuk videografi, ia menyokong ciri antaranya zum audio, video telefoto, 4K 60fps, 4K HDR+ Time-Lapse dengan SuperZoom, dan video dwi-pandangan (ultralebar+close up). Kesemua rakaman video dibantu dengan teknologi tiga mikrofon bagi menghasilkan video yang lebih realistik.

HUAWEI Siri P40 dikuasakan cip pemproses Kirin 990 5G yang hadir dengan sokongan 5G. Terdapat slot dwi-SIM (SIM 1+SIM 2/NM Card) disamping sokongan eSIM dan WiFi 6 Plus yang dapat menarik data sehingga 2400Mbps (160MHz pada frekuensi 5Ghz)

Peranti ini beroperasi dengan sistem EMUI 10.1 berasaskan Android 10. Menurut HUAWEI antaramuka terbaru ini mempunyai lebih banyak tema untuk dipilih. Selain itu, HUAWEI juga menyertakan sistem bantuan arahan suara yang dinamakan “Hey Celia”.

HUAWEI juga mengubah suai ciri Always-On-Display yang mana kini AOD hadir dengan pelbagai pilihan animasi 3D baharu. Ciri seterusnya pula adalah Multi-Window iaitu ciri yang membolehkan pengguna membuat pelbagai perkara di pisahan-skrin. Sementara ciri Multi-Device pula adalah fungsi yang membenarkan pengguna mengawal alat elektronik di sekeliling dari telefon pintar.

Nama pun kuarantin, mestilah tak boleh keluar rumah. Apatah lagi nak masuk ke pejabat semata untuk bermesyuarat. memang mustahil! Akan tetapi dengan adanya teknologi HUAWEI MeeTime, bekerja dari rumah seakan tak ada masalah lagi. Kalau anda nak tahu, MeeTime adalah aplikasi panggilan video secara terbina pada peranti pintar HUAWEI.

Melaluinya, pengguna boleh membuat panggilan telefon dari peranti HUAWEI ke peranti HUAWEI yang lain secara percuma dengan menggunakan sambungan Internet. Ia menawarkan kualiti gambar yang jelas meskipun pada pencahayaan rendah. Pengguna juga boleh berkongsi skrin ke paparan lain ketika panggilan video tau!

Alang-alang survey pasal HUAWEI Siri P40, jangan lupa masukkan HUAWEI MatePad Pro dalam wishlist anda jugak tau! Hadir dengan bentuk lanskap yang menawan, HUAWEI MatePad Pro boleh didapati dalam dua pilihan warna bergaya iaitu Midnight Grey dan Pearl White.

Peranti HUAWEI MatePad Pro ini dijual pada harga RM2,399 (8GB RAM + 256GB ROM + edisi WiFi) saja. Dengan setiap pra tempahan yang dibuat, anda boleh enjoy hadiah percuma bernilai RM1,000, termasuk papan kekunci, M-Pen, dan langganan percuma HUAWEI selama 3 bulan.

Cukup elok dipadankan dengan telefon pintar baru, HUAWEI Watch GT 2e adalah aksesori terbaik yang patut jadi pilihan generasi muda kalau nak bergaya. Menariknya, jam pintar ini dilengkapi dengan 100 mod latihan dan ciri penjejakan kesihatan yang dah ditingkatkan.

Hayat bateri HUAWEI Watch GT 2e juga sangat lama kerana ia mampu bertahan selama 2 minggu. HUAWEI Watch GT 2e dijual pada harga RM599 dan tersedia dalam dua pilihan warna iaitu Mint Green dan Graphite Black. Kalau anda buat pra tempahan sekarang, bolehlah dapatkan tali jam percuma bernilai RM68.

Bagi yang tertanya-tanya pasal peningkatan HUAWEI AppGallery, rasanya sekarang anda boleh senyum lebar sebab HUAWEI AppGallery dah ada lebih banyak aplikasi yang paling kerap digunakan oleh rakyat Malaysia, seperti Facebook, WhatsApp, WeChat, Netflix, Instagram, TikTok, Lazada, McDonald app dan banyak lagi.

Paling mengagumkan, HUAWEI AppGallery juga boleh dikategorikan sebagai salah satu aplikasi yang paling selamat kerana ia diperkukuhkan dengan empat lapisan perlindungan yang telah disahkan serta menepati piawaian industri tertinggi.

Lebih syok lagi, pengguna HUAWEI Siri P40 dan MatePad Pro juga boleh enjoy ganjaran sehingga RM2,381 daripada HUAWEI Member Center tau! Untuk maklumat lanjut anda boleh klik di sini.

Ya, HUAWEI sentiasa memahami dan mengambil berat tentang kebajikan pelanggan mereka terutamanya sepanjang tempoh Perintah Kawalan Pergerakan (PKP) ini berlangsung.

Kalau anda nak tahu, HUAWEI menawarkan akses premium percuma 3 bulan kepada semua pengguna HUAWEI Siri P40 dan MatePad Pro. Bagi pengguna HUAWEI yang sedia ada di Malaysia pula, anda juga boleh menikmati akses premium percuma selama 1 bulan dalam tempoh PKP tau.

HUAWEI Care 2020 merangkumi tiga perkhidmatan selepas jualan untuk kemudahan pelanggan iaitu:

Haa, tunggu apa lagi tu? Buat pra tempahan HUAWEI Siri P40, MatePad Pro dan Watch GT 2e bermula 3 April hingga 10 April 2020 untuk nikmati pelbagai hadiah hebat daripada HUAWEI. Anda boleh mula buat pra-tempahan atau sebarang pembelian melalui platform atas talian HUAWEI seperti berikut:

Lokasi cawangan HUAWEI untuk pra tempahan mengikut negeri:

Selain Huawei siri P40, jenama ini turut memperkenalkan tablet berkuasa tinggi mereka iaitu Huawei MatePad Pro. Ketahui lebih lanjut mengenai model ini dengan klik pautan di bawah.

Mudah Dan Pantas, Ini 5 Sebab Huawei MatePad Pro Berbaloi Untuk Dimiliki

HUAWEI Lancarkan Siri Terbaru HUAWEI P40, MatePad Pro & Watch GT 2e. Pra-Tempah Bermula Sekarang!


Pra-Tempah iPhone XS Max Akan Dibuka, Cecah Harga RM7,049

Berita baik buat penggemar setia iPhone, anda boleh mula menempah iPhone XS dan XS Max bermula 19 Oktober ini.

Menurut kemaskini laman web Apple Malaysia hari ini, terdapat tiga variasi yang yang boleh menjadi pilihan pengguna. Antaranya pilihan storan 64GB, 256GB dan 512GB disamping pemilihan warna.

Berikut merupakan harga jualan iPhone XS:
iPhone XS 64GB-RM4999
iPhone XS 256GB-RM5699
iPhone XS 512GB-RM6649

Berikut merupakan harga jualan iPhone XS Max:
iPhone XS Max 64GB-RM5399
iPhone XS Max 256GB-RM6099
iPhone XS Max 512GB-RM7049

Bagi anda yang sudah jatuh hati pada harga kedua-dua model ini, anda boleh layari laman web Apple Malaysia dan mula pra-tempah pada 19 Oktober ini.


Pra-Tempahan Siri HUAWEI MateBook 2021 Sedia Dibuka Dengan Harga RM3,299

Mulai memasuki arena komputer sejak pada tahun 2016, HUAWEI nampaknya semakin matang dalam menawarkan produk menepati citarasa pengguna memasuki tahun kelima.

Pada hari ini, HUAWEI Malaysia secara rasminya telah mengumumkan pra-tempahan bagi lima model daripada siri MateBook bakal ditawarkan dengan spesifikasi yang lebih baik buat para pengguna.

Pada kali ini, siri ini ditingkatkan lagi spesifikasi menerusi penawaran processor Intel Core-i5 generasi kesepuluh, RAM 16GB dan juga SSD dengan saiz 512GB. Rekaan dengan bezel nipis dan kehadiran warna Emerald Green pastinya membuatkan model ini tampil unik berbanding model-model komputer riba yang lain.

Pra-tempahan yang bermula seawal 20 April ini sedia menawarkan pengguna komputer riba daripada HUAWEI bermula dengan harga RM3,299. Menariknya, 1,500 pembeli terawal tidak hanya ditawarkan dengan komputer riba untuk setiap pembelian malah turut disertakan bersama hadiah menarik yang bernilai sehingga RM800.

Promosi menarik daripada HUAWEI ini nampaknya tidak ditawarkan dalam jangka masa yang panjang dan bakal ditamatkan pada 23 April ini.

Para pelanggan boleh dapatkan siri HUAWEI Matebook 2021 di rangkaian rasmi HUAWEI, HUAWEI Online Store dan juga menerusi SenHeng, Harvey Norman dan Courts. Apa tunggu lagi? Jangan lepaskan peluang anda untuk mendapatkan model terbaru daripada HUAWEI dengan harga berbaloi.

Ketahui lebih lanjut mengenai siri MateBook HUAWEI 2021 dengan klik pautan di bawah.

Tawarkan Spesifikasi Yang Lebih Baik, HUAWEI Bakal Perkenalkan Siri MateBook 2021

Model TV Vision S Series Muncul Sebagai Produk Terbaru Dalam Ekosistem IoT HUAWEI


Pra Tempahan Untuk Boot Off-White™ x Timberland Dibuka

Susulan kejayaan pelancaraan beliau dalam koleksi Nike Ten Ten, Virgil Abloh sekali lagi mengumunkan kolaborasi antara Off-White™ x Timberland.

Untuk sentuhan kali ini, Virgil telah memberikan rekaan silhouette boot klasik yang kelihatan baru dengan luxe velour uppers. Timberland akan tiba dengan boot kolaborasi yang mempunyai warna hijau sepenuhnya pada bahagian atas dengan tiga tali kasut yang terdiri dalam warna hitam, putih dan oren dengan tag Off-White™. Selain warna hijau terdapat juga warna lain iaitu hitam, oren dan camel.

Harga mula ditawarkan dari $902 (RM 3728.26) hingga $934 (RM 3881.24), anda boleh membuat pra tempahan di laman web Off-White™.


Prada Dan adidas Bentangkan Hasil Pertama Koleksi Edisi Terhad

Bagaimana agaknya Miuccia Prada ketika dia mendapat tahu bahawa jenamanya bakal berkolaborasi bersama-sama jenama sukan terbesar dunia, Adidas.

Boleh jadi beliau risau, tambahan pula kolaborasi kali ini akan berkisar pada Adidas Superstar klasik yang menjadi tunjang kepada Adidas selama lebih 50 tahun.

Kerjasama ini menyaksikan Superstar klasik mendapat sentuhan khas yang dibuat di tanah Itali oleh Prada. Warna putih yang segar dan bersih seperti warna salji.

Dibuat daripada kulit khas yang melangkau sempadan dan definisi yang mencabar sepanjang lima dekad. Di samping itu logo Prada diletakkan khas di bahagian tepi kasut dan di atasnya terdapat tulisan Made In Italy.

Manakala bagi mengiringi kasut ini adalah bag tote bowling Prada x Adidas edisi khas yang bersesuaian digayakan dengan Superstar.

Dibuat di Itali dan dihasilkan dengan kulit mewah dengan logo Prada dan Adidas diletakkan di sisi beg.

Adidas tidak asing dengan kerjasama bersama-sama pereka besar seperti Raf Simmons dan selebriti seperti Kanye West. Ini merupakan kerjasama pertama Adidas bersama jenama dari Itali ini.

Koleksi yang eksklusif ini akan mula dijual pada 4 Disember nanti, hanya terdapat sekitar 700 dan masing-masing hadir dengan nombor siri yang unik.

Ia akan mula dijual di 19 buah butik Prada yang terdapat di seluruh dunia – Paris, London, Beijing, Tokyo, New York dan banyak lagi.

Anda juga boleh dapatkan barangan ini secara dalam talian melalui laman sesawang Prada.com dan adidas.com. Sehingga hari ini, harga untuk Prada x Adidas masih belum diumumkan.

Baca cerita lain mengenai Adidas yang perlu anda tahu. Klik pautan di bawah untuk lebih lanjut.

adidas Umum Secara Rasmi Koleksi Kolaborasi Khas Bersama Prada

adidas Bakal Jual Model YEEZY ‘Croc’ Pula Tahun Hadapan

Lihat Bagaimana adidas Guna Plastik Terpakai Untuk Hasilkan Kasut Baharu


Pramugara Kongsi Pengalaman Serta Prosedur Ketat Bawa Pulang Rakyat Malaysia Dari Iran

Pada 21 Mac 2020 yang lalu, AirAsia telah terbang ke Iran untuk satu Misi Bantuan Kemanusiaan dan Bencana (HADR) membawa pulang rakyat Malaysia kembali ke Malaysia. Iran adalah salah sebuah negara yang terjejas teruk dan berada di kedudukan 10 teratas negara paling teruk diserang COVID-19 .

Fahmi Esmail merupakan salah seorang krew AirAsia yang disenaraikan untuk terbang dalam Misi Bantuan Kemanusiaan. Jika anda biasa mendengar nama ini, anda tidak salah kerana beliau adalah bekas peserta Mentor Legend yang kini bergelar pramugara syarikat penerbangan AirAsia.

Menurutnya, ketika namanya terpilih untuk menyertai misi bantuan ke Iran, timbul rasa gusar dan risau untuk terbang ke sana. Namun, kata-kata daripada ayahnya membuatkan beliau kembali bersemangat untuk menyertai misi tersebut.

“Pergi dan bawa pulang rakyat kita di sana.” Kata-kata yang walaupun ringkat, tetapi ibarat satu restu buat Fahmi. Penerbangan ini menurut Fahmi sebenarnya sama sahaja seperti penerbangan AirAsia X ke Iran sebelum ini tetapi dengan prosedur operasi standard (SOP) yang lebih ketat.

Semua krew misi bantuan akan diberi penerangan terperici termasuklah care pemakaian Personal Protective Equipment (PPE) yang betul. Menurut Fahmi, selepas menyarung PPE ini sendiri, barulah beliau merasai keperitan para frontliners yang perlu memakai PPE ini setiap kali bertugas.

Sebelum penerbangan ke Iran, semua krew telah menerima taklimat daripada Agensi Pengurusan Bencana Negara (NADMA), Kementerian Kesihatan Malaysia dan beberapa agensi kerajaan lain yang mengambil bahagian dalam misi tersebut.

Petugas kesihatan dan pegawai kerajaan antara yang turut serta mengikuti misi tersebut. “Rasa macam dalam filem Armageddon pun ada. Tetapi tidaklah sampai ke angkasa tetapi ke Iran sahaja,” seloroh Fahmi.

“Ketika inilah kami menyediakan persiapan untuk penimpang. kami bahagikan kabin kepada 3 zon: Hijau, Kuning dan Merah di atas lantai. Begitu juga kerusi. Perlu ada jarak antara penumpang,” terang Fahmi.

Tidak seperti penerbangan biasa AirAsia, makanan dan minuman telah diselitkan siap-siap di poket kerusi bagi mengurangkan kontak dan sentunhan bersama penumpang. Sementara para krew penerbangan bersiap untuk menyediakan makanan, pasukan perubatan juga turut sibut menyediakan peralatan kesihatan mereka.

Bila semuanya sudah tersedia, barulah mereka menyarung pakaian PPE lengkap dan menanti kapal terbang mendarat di Tehran. Setibanya di Imam Khomeini International Airport, pesawat mengambil masa 1 jam untuk mengisi minyak dan setiap krew tidak dibenarkan untuk keluar dari kapal terbang.

Mereka menerima 55 penumpang, 46 adalah rakyat Malaysia. Menurut Fahmi, setiap krew juga dinasihatkan untuk tidak berbual panjang atau bersentuhan dengan penumpang. Tugas setiap krew juga hanyalah sebagai ‘pemerhati’ dan sekiranya ada kecemasan, pegawai kesihatan yang akan attend permintaan tersebut.

Fahmi berkata ada beberapa perkara penting yang mereka perlu patuhi sepanjang penerbangan balik. Pertamanya, mereka perlu sentiasa berhadapan dengan penumpang dan tidak mendedahkan bahagian belakang kerana bahagian belakang adalah bagian paling lemah untuk setiap PPE.

Kedua, mereka juga langsung tidak dibenarkan menggunakan tandas sepanjang perjalanan pulang bagi mengurangkan risiko jangkitan atau menjejaskan PPE. Jadi setiap daripada mereka perlu merancang pemakanan dan kawal minum air.

Ketika, setiap krew tidak dibenarkan merentasi zon yang telah ditetapkan. Jadi, setiap daripada mereka cuma menjaga zon yang ditetapkan sahaja.

Bahagian yang pertama keluar dari kapal terbang adalah Zon Hijau terdiri daripada juruterbang dan krew. Diikuti Zon Kuning yang terdiri daripada jurutera, pegawai kerajaan dan krew. Terakhir adalah Zon Merah, penumpang lain termasuklah petugas kesihatan dan krew.

Selepas keluar dari kapal terbang, setiap daripada mereka perlu menjalani proses decontamination oleh pasukan Hazmat dan Bomba Malaysia. Selesai penerbangan, Bomba Malaysia akan menjalankan proses nyah cemar seluruh kapal supaya selamat digunakan untuk penerbangan seterusnya.

This was my #ootd for yesterday’s special mission flight. Safety and precautions are the most important key for the flight to ensure “zero infection” to staffs. Kudos everyone for all the hardwork and determination to complete this mission. It was such a great experience! Special thanks to AirasiaX,Ministry of Health Malaysia, Ministry of Foreign Affair, NADMA (National Disaster Management Agency Prime Minister Office), and Fellow crewmembers for this opportunity. • Stay Safe Everyone • #staysafe #fightcovid19 #wecandothis #stayhome #stayhealthy #instadaily #instagood

A post shared by  Travel Influencer (@fahmiesmail) on Mar 22, 2020 at 6:34pm PDT

Selepas selesai proses nyah cemar krew dan penumpang, mereka dibawa ke sebuah lokasi kuarantin untuk saringan kesihatan. Setiap daripada mereka perlu tinggal di tempat berkenaan selama dua hari untuk menunggu keputusan ujian.

“Alhamdulilah keputusan saya (dan krew lain) terima adalah negatif dan kami dibenarkan pulang untuk self-quarantine di rumah. Bermakna, kami langsung tidak boleh keluar rumah sepanjang dua minggu. Nasib baik ada perkhidmatan food delivery dan keluarga yang boleh keluar untuk membeli barang dapur,” kata Fahmi.

Selepas tiba di rumah, barulah beliau memuat naik gambar berpakaian lengkap PPE di laman Instagram miliknya. “Ketika itu, saya terima banyak sangat panggilan dan mesej daripada rakyat Malaysia yang berterima kasih kepada kami kerana membawa pulang rakyat kita yang sedang berada dalam kesusahan di luar negara,” kata Fahmi.

“Tetapi pujian itu bukan untuk saya seorang, tetapi untuk semua yang menjayakan misi menyelamat ini; MADMA, KKM, para pegawai perubatan Bomba Malaysia dan petugas di AirAsia. Misi ini pasti akan menjadi salah satu memori tidak dapat dilupakan oleh saya sepanjang berkhidmat di AirAsia,” tambah Fahmi.

Membawa pulang rakyat Malaysia dari luar negara merupakan satu tugasan bersama yang melibatkan pelbagai pihak. Ini membuktikan kerajaan Malaysia sudah buat yang terbaik supaya rakyat Malaysia yang pulang dari luar negara tidak menyebabkan jangkitan baharu untuk rakyat tempatan. Sama-sama kita berdoa yang terbaik untuk negara dan menghadapi COVID-19 dengan serius.

‘Lockdown’ di seluruh dunia ternyata memberi kesan positif terhadap alam sekitar. Anda boleh bacanya lagi pada pautan di bawah.

Lihat Bagaimana ‘Lockdown’ COVID-19 Beri Kesan Kepada Alam Sekitar Di Seluruh Dunia

CEO Syarikat Penerbangan Turun Padang Jadi ‘Runner’ Hantar Makanan Kepada Pelanggan

Grab Bekerjasama Dengan Kerajaan Negeri Selangor Untuk Bangunkan Perkhidmatan E-Bazar Ramadan


‘Prank’ Anak Kecil Guna Bunyi Pontianak, Trend Terbaru TikTok Ini Undang Kecaman Netizen

Seperti yang ramai sedia maklum, kehadiran platform TikTok sememangnya membuka ruang kepada kehadiran trend terbaru yang sekaligus menjadi ikutan buat orang ramai.

Jika sebelum ini, trend melibatkan tarian antara yang menjadi ikutan, berbeza pada kali ini apabila sebuah audio melibatkan suara mengilai seakan pontianak yang menjadi ikutan golongan dewasa.

Isunya bermula apabila tular sebuah video di mana terdapat golongan dewasa yang memasang audio tersebut serta lari keluar daripada bilik meninggalkan anak kecil yang ketakutan mendengar bunyi mengilai pontianak.

Di sangka sekadar konten dan hiburan, kehadiran trend ini nyata membuat segelintir netizen kurang bersetuju dengan tindakan yang dilakukan. Dalam pada itu, majoriti netizen pada bahagian komen video TikTok tersebut meluahkan rasa terhibur menonton anak kecil ini ditakutkan. Berikut merupakan respon netizen terhadap trend terbaru TikTok ini.

Kanak-kanak muslim sepatutnya diajar untuk takut kepada Allah SWT ✅

memberitahu utk ikut segala suruhan dan meninggalkan segala laranganNya dgn cara memberitahu pedihnya azab di neraka nanti.

— 𝙍𝙈𝙄𝙍𝙐𝙇 (Inni Mutazawij) (@AmirulRuslam) August 10, 2022

Silap2 boleh sampai ada PTSD nanti anak dia tu, bahaya bila TERLEBIH melawak. Huhuhu kesian😭 #MentalHealthAwareness #MentalHealthMatters https://t.co/UrGrts7rDl

Benda yang konon kecik bagi kita, besar kesannya pada mental kanak-kanak. Inilah yang dimaksudkan dengan 'seeds' dalam filem Inception, benda macam nih akan beri kesan pada jatidiri, sahsiah dan perwatakan bila besar nanti. https://t.co/jl6WLF6EeI

Sehubungan dengan itu, diharapkan trend ini tidak menjadi ikutan serta semakin menular. Harus diketahui di mana tindakan yang dilakukan memberi kesan besar kepada kesihatan mental dan perwatakan anak kecil tersebut. Malah, agama Islam turut meletakkan hukum haram buat mereka yang bergurau atau melakukan prank secara berlebihan.

Untuk pengetahuan, setakat artikel ditulis, kedua-dua video TikTok tersebut masing-masing telah meraih lebih 60 juta dan 40 juta tontonan serta mendapat perhatian netizen dari pelbagai negara.

Tular pada minggu ini apabila seorang guru pemasaran dilihat ‘koyak’ apabila ditanya soal kejayaan bisnes terdahulu oleh seorang netizen.

‘You Berjaya Apa?’ – Sifu Pemasaran ‘Koyak’ Selepas Ditanya Soal Kejayaan Bisnes Terdahulu

Dilabel Pasar Raya Muslim Pertama Cyberjaya, Lelaki Ini Dedahkan Malakat Mall Sunyi Sepi Tanpa Pengunjung


Prank Anjing Pembunuh Ini Buat Orang Ramai Bertempiaran Lari

Bayangkan anda baru sahaja turun ke tingkat parkir. Anda berseorangan. Tiada orang di sekeliling. Hari malam menjadikan suasana sekitar sejuk. Semasa dalam perjalanan ke kereta, anda ternampak sesuatu yang mencurigakan. Setompok darah di tengah-tengah jalan. Dari percikan darah, kelihatan seperti sesuatu diseret ke dalam kawasan berpagar. Ketika ini, segala deria anda terjaga, anda menjadi lebih berhati-hati. Lihat video ini untuk ketahui apa seterusnya berlaku.

Kesian mangsa-mangsa prank dalam video ini, tetapi menurut pembuat filem ini semuanya selamat, termasuklah wanita yang jatuh tadi. Kami pernah paparkan Prank Potong Orang, tetapi ini hanya jika anda sanggup nak tengok-lah!

LIKE dan FOLLOW Vocket di Facebook serta Instagram


Terharu Lihat Adik-Beradik Jaga Kakak Sakit, Tersingkap Pengorbanan Kak Long Yang Mulia

Saya mengambil fail katil 24, wad 1U. Pesakit ini berumur 65 tahun. Didiagnos dengan kanser ovari. Beliau baru selesai menjalani pembedahan untuk membuang ketumbuhan di rahimnya.

Kelihatan seorang wanita di kerusi pelawat. Di tangannya terdapat sehelai tuala kecil yang dibasahkan dan digunakan untuk mengelap wajah dan leher pesakit katil 24 ini. Saya jangkakan itu adiknya dek mirip wajah yang hampir serupa dengan pesakit.

“Assalamualaikum. Puan waris pesakit?” tanya saya kepada wanita muda tadi.

“Ya, ini kakak saya.” Betul sekali tekaan saya.

“Puan M dah boleh mula ambil clear fluid hari ni. Bolehlah cuba beri air barli, laici atau air zamzam. Kalau tak air kosong sahaja pun tak apa. Malam ni kalau nampak stabil, kita mulakan dengan susu ya.” jelas saya kepada waris pesakit.

Setelah menerangkan regim susu, saya beransur ke katil lain. Esoknya saya kembali ke katil 24 untuk memantau perkembangan pesakit. Ada seorang lelaki yang berumur 50-an di sisi sedang membaca suratkhabar. Gayanya seperti orang ada ada.

“Assalamualaikum Tuan. Saya dietitian. Puan M dah start ambil susu ke semalam?” tanya saya tersenyum manis.

“Eh! Saya tak pasti. Saya baru datang. Semalam adik saya jaga. Ni saya pula datang ganti. Petang nanti adik yang seorang lagi pula datang ganti,” jawab Tuan berjam TagHeur.

“Ermmm.. Takpalah. Mudahnya beginilah. Sebab ramai penjaga, saya cadangkan Tuan dan penjaga buat catitan sikit pengambilan diet pesakit. Saya beri kertas sehelai, mohon catit jumlah pengambilan.Dam regim yang perlu diberi.”

“Mudah begitu untuk pastikan kami dapat rekod yang betul dan pihak penjaga juga tahu regim diet yang betul.” Terang saya panjang lebar.

“Baiklah. Saya catatkan regim susunya dan pengambilan. Nanti adik saya ganti saya maklumkan,” jawab Tuan itu lagi.

Mereka tujuh beradik. Puan M kakak yang sulung. Semasa hayat, kakak mereka yang banyak membantu membesarkan adik-adiknya. Adik-adik masing-masing berkerjaya. Tinggal di serata Malaysia. Malah ada di luar negara.

Namun apabila mendapat khabar kakak sakit, masing-masing kembali ke negeri Cik Siti Wan Kembang untuk menabur bakti pada kak long yang disayangi.

“Masa kami kecil, kak long yang banyak jaga kami. Mak ayah sibuk berniaga di pasar cari duit. Bila dapat masuk universiti luar negara pun dia tolak demi adik-adik. Masuk maktab saja sebab dekat. Masa mak sakit dan meninggal, Kak Long yang banyak uruskan. Kini, bila dia sakit takkan kami nak biarkan.”

“Dulu Kak Long yang suapkan kami makan. Cebokkan kami, mandikan kami. Dan tengokkan buku sekolah kami. Jadi manusia kami ni sebab Kak Long juga. Yelah.. Ayah mak sibuk menjaja cari duit untuk kami bertujuh.”

“Kami gilir-gilir jaga kak long. Dia tak bagi kami balik. Katanya sakit sikit aja. Katanya misi doktor ada. Apa nak risau.”

“Kak Long, macam tu lah. Semuanya tak apa. Diri sendiri sakit pun masih fikirkan kami ni yang sudah punya anak cucu sendiri.”

Teringat saya pada adik saya yang enam. Apakah tiba saat begini, akan ada yang datang menjenguk. Teringat pesan Ummi saya semasa kecil.

“Main elok-elok. Jaga hati adik-beradik baik-baik. Nanti besar Abu Ummi tak ada, awak semua kena bersatu. Kawan boleh datang dan pergi. Tapi adik beradik ada yang itu saja.”

“Masa kita susah, tak tentu kawan nak tolong. Kalau ada, untung. Tapi adik-beradik, susah senang Insyaallah pasti bersama. Tapi kena jaga hubungan dari kecil. Kalau tak, esok lusa Abu Ummi tak ada, bercakap pun tidak.”

Sungguh. Tiba-tiba rindu sangat saya pada adik-adik yang berenam. Terutama yang terpisah dek lautan dan benua.


Kenapa Lelaki Perlu Berhati-Hati Ketika Blind Date? Ford Ada Jawapannya

Dengan hari Valentine yang bakal tiba Sabtu ini (maaf kami tak sambut), cinta sedang berada dalam awang awangan. Tapi lelaki lelaki budiman yang mencari cinta dalam komersial terbaru Ford ini hanya tinggal angan angan dan makan asap.

Minta maaf, teman hot blind date anda sebenarnya mahu menjual kereta.

Ford melancarkan satu lagi iklan komersial menarik dengan membuat random temujanji lelaki bujang bersama seorang perempuan cantik dan cun yang juga merupakan seorang pemandu lagak ngeri profesional.

Dalam video ini, selepas berbual seketika dalam sebuah kafe, pasangan ini keluar dan menaiki sebuah kereta Ford Mustang 2015 baru dan perempuan itu akan memberitahu lelaki tersebut yang dia tidak pandai memandu kereta manual. Kemudian, apabila lelaki itu mula bosan, perempuan itu mula menunjukkan skill stunt.

Jelas sekali lelaki lelaki ini tidak tahu yang mereka sedang di prank, dan video ini menunjukkan masalah utama lelaki apabila berdating: Tunjuk pandai dan cuba  si perempuan.

Nasihat kami, jangan bagitahu perempuan yang baru anda jumpa anda seorang ninja. Dan apabila anda dalam kereta jangan cakap besar yang anda tahu segala-galanya. Kerana dia mungkin seorang pemandu lagak ngeri profesional yang membuatkan anda kelihatan bodoh. Heh.


Prank Gila Dari Jepun Yang Membuat Kami Tak Berhenti Ternganga

Diberitakan bahawa prank ini berasal dari sebuah game show yang berasal dari Jepun.

Tidak banyak yang kami ketahui tentang video ini, tetapi ia benar-benar mendebarkan.

——————————————————-
Ikuti pelbagai kisah menarik di The Vocket.


‘Prank’ Jahanamkan Proton Iswara Rakan Demi Konten, YouTuber Ini Terima Respon Pelbagai Netizen

Sejak akhir-akhir ini dapat dilihat pelbagai idea dan konten YouTube telah dihasilkan oleh anak muda tempatan. Bermula daripada video masakan sehinggalah kepada video prank yang diinspirasikan daripada YouTuber negara luar.

Pada kali ini, YouTuber Isa Isarb sekali lagi mencipta kontroversi serta mengundang kecaman netizen apabila menghasilkan sebuah video menghancurkan kereta pekerja merangkap rakannya sendiri semata-mata demi konten.

Berdasarkan video yang dimuat naik, YouTuber ini memaklumkan rakannya menggunakan kereta Proton Iswara yang kerap rosak. Sebagai cara untuk ‘menghargai’ rakannya, YouTuber ini memilih untuk membuat suprise buat rakannya.

Berdasarkan perancangan, beliau turut menyebutkan mahu membakar kereta rakannya namun rancangan beliau telah dihalang pihak berkuasa. Oleh yang demikian, beliau bersama pasukannya telah memecahkan cermin dan memancitkan tayar Proton Iswara.

Di sebalik kerosakan yang dibuat, YouTuber telah menggantikan rakannya Faizal dengan sebuah kereta baharu iaitu Perodua Aruz. Lebih hebat, kereta baharu ini telah dibayar sepenuhnya secara cash sebelum diberikan kepada rakannya.

Meskipun YouTuber ini mempunyai niat yang baik serta mempunyai cara yang unik untuk meraih jumlah tontonan di YouTube, cara yang dipilih Isa Isarb nyata kurang digemari segelintir netizen apabila beliau sanggup memecah dan merosakkan Proton Iswara rakannya. Apatah lagi melihatkan kereta ini merupakan kereta daripada jenama tempatan. Berikut antara komen daripada netizen.

Dalam pada itu, terdapat juga netizen yang menyokong tindakan Isa Isarb serta melabelkan beliau sebagai MrBeast Malaysia.

Apa pula komen anda? Anda boleh tonton video di bawah untuk mengetahui dengan lebih lanjut gabungan prank dan sedekah yang dijalankan oleh YouTuber ini.

Sebelum ini YouTuber ini pernah ditegur pihak berkuasa selepas cuba mengagihkan RM10,000 di hadapan Istana Negara.

‘YouTuber’ Ditegur Pihak Berkuasa Selepas Cuba Agihkan RM10,000 Di Hadapan Istana Negara

Pernah Menyamar Jadi Anggota JPJ, Netizen Dedahkan Ini Bukan Kali Pertama ‘YouTuber’ RM10,000 ‘Buat Hal’

Lelaki Ini Bakar Mercedes AMG GT 63 Berharga RM 1.7 Juta Demi Konten YouTube


‘Prank’ Kotak Sumbangan Sahur Berisi Sampah, YouTuber Indonesia Akhirnya Dicekup

Baru- baru ini tular di media sosial sebuah video prank mengagihkan  kotak sumbangan Ramadan berisi sampah yang dilakukan oleh Youtuber daripada Bandung, Indonesia.

Prank yang dilakukan Ferdian Paleka itu menimbulkan kemarahan orang ramai setelah ia dilihat keterlaluan dan lebih kepada menganiayai penerima-penerima sumbangan yang dirakam dalam videonya.

Buat anda yang tidak sempat menonton video tersebut, Ferdian bersama beberapa orang rakannya dilihat mengumpulkan kotak sumbangan berupa IndoMee untuk diagihkan kepada mereka yang berada di jalanan sekitar kota Bandung.

Bagaimanapun kotak sumbangan tersebut bukanlah diisi dengan makanan untuk bersahur seperti yang diberitahu kepada penerima-penerimanya ketika mengagihkan sumbangan tersebut, sebaliknya ia dipenuhi dengan sampah.

Antara mangsa yang menjadi kebodohan dan kekejaman Ferdian itu adalah beberapa orang wanita transgender serta sekumpulan kanak-kanak yang ketika itu berpeleseran di tepi jalan-jalan.

Tambah menyayat hati, kesemua penerima itu dilihat terharu dengan sumbangan yang diberikan beliau serta menyokong channel YouTube itu dengan memberikan kata-kata sepert ‘like, share dan subscribe’ sesudah menerima ‘juadah sahur’ tersebut.

Dalam perjalanan pulang, Fedrian dan kuncu-kuncunya juga dilihat menjustifikasikan dan mempertahankan tindakan tidak bertamadun dan tidak terfikir dek akal mereka itu dengan alasan membantu pemerintah dan menyebarkan kesedaran bulan Ramadan kepada wanita-wanita transgender itu.

Bagaimanapun, video atau ‘konten’ yang dibuat mereka itu tidak diterima dengan baik oleh hampir semua netizen yang menonton dan menyaksikan mereka menerima kecaman bertubi-tubi daripada netizen seluruh negara.

Antara yang tidak ketinggalan memberikan reaksi terhadap perbuatan terkutuk Fedrian itu adalah YouTuber terkenal Indonesia Atta Halilintar yang berang apabila namanya ‘naik’ dalam video prank tersebut.

Bukan itu saja, mangsa-mangsa yang terkesan dengan prank tersebut juga bertindak tampil membuat laporan polis terhadap penganiayaan yang dilakukan oleh YouTuber tersebut.

Menyedari beliau diburu polisi, Febrian kemudiannya bertindak menyembunyikan diri dan menukar warna rambutnya bagi mengelak dikesan pihak berkuasa. Bagaimanapun, bak kata pepatah Melayu, sepandai-pandai tupat akhirnya jatuh ke tanah juga dan beliau berjaya dicekup selepas dua minggu berada dalam pelarian.

Main-main sama Polda Jabar😂 @divisihumaspolri

A post shared by  Muhammad Gariz Luis Ma'luf (@garizluis37) on May 7, 2020 at 11:18am PDT

Bukan sahaja di Indonesia, malah YouTuber di Malaysia juga pernah mencipta kontroversi apabila turut berhadapan dengan polis selepas melakukan ‘stunt’ melampau. Baca perkongsian kami sebelum ini untuk mengetahui lebih lanjut.

‘YouTuber’ Ditegur Pihak Berkuasa Selepas Cuba Agihkan RM10,000 Di Hadapan Istana Negara

Pernah Menyamar Jadi Anggota JPJ, Netizen Dedahkan Ini Bukan Kali Pertama ‘YouTuber’ RM10,000 ‘Buat Hal’


Profesor Matematik Prank Satu Kelas Dengan Sebuah Video Epik

Anda ada cikgu matematik kesayangan semasa zaman sekolah dulu ? Cikgu yang pandai ambil hati dengan gaya mengajar yang gila-gila dan kelakar.

Ini kisah seorang cikgu matematik yang disayangi ramai pelajarnya. Setiap tahun, pasti dia akan membuat suprise di dalam kelas. Kali ini sewaktu nak beri soalan quiz.

Nama cikgu ini ialah Matthew Weathers dan jangan terkejut jika saya katakan beliau adalah seorang professor ! Dia mendapat rating A- dari pelajarnya di ratemyprofessor.com. Cool kan ?

p/s : Cikgu Atan Mat Lazi adalah cikgu pakar Matematik Tambahan yang paling saya ingati, bergelak sokmo.

LIKE dan FOLLOW Vocket di Facebook serta Instagram


‘Prank’ Pelitup Muka Palsu Cetus Kontroversi, YouTuber Ini Bakal Ditendang Keluar Bali

Ketika rakyat Indonesia sedang bertarung dengan kes COVID-19 yang kian meningkat setiap hari, ada juga indivdu yang tidak sensitif dengan pemakaian pelitup muka.

Josh Paler Lin yang mempunyai lebih 3.4 juta pengikut di YouTube telah memuat naik satu video prank eksklusif beliau di Facebook yang dikecam teruk rakyat Indonesia.

Dalam video berkenaan Josh melukis pelitup muka pada muka rakannya dari Rusia, Lisha dan dari jauh ibarat beliau memakai pelitup muka yang sebenar. Mereka merasakan perkara itu sesuatu yang lucu tetapi tidak bagi rakyat Indonesia.

Seperti juga negara lain, peraturan memakai pelitup muka di tempat awam adalah perlu dan menyalahi undang-undang jika tidak memakainya.

Bukan hanya dikecam, passport mereka berdua juga telah dirampas. Ketua Polis Bali dalam satu kenyataan turut mengeluarkan satu surat cadangan supaya imigresen mengusir keluar pasangan itu dari pulau Bali. Mereka menolak segala bentuk provokasi yang boleh membuatkan rakyat Indonesia Marah.

A post shared by Josh Paler Lin (@joshpalerlin)

Justeru itu, Josh telah membut permohonan maaf secara terbuka melalui laman Instagram miliknya di mana beliau ‘kesal’ dengan perbuatan beliau itu dan berjanji tidak akan mengulangi perbuatan seperti itu lagi.

Diharap tiada YouTuber yang akan tiru aksi Josh ini di Malaysia. Kerana mahu kejar views, Josh mungkin tidak dapat lagi masuk atau bercuti di Bali di masa akan datang.

Ini pula beberapa kes lain berkaitan prank yang mencetuskan buah mulut sebelum ini. Baca pada pautan di bawah.

Pelanggan ‘Prank’ Buat Tempahan Makanan, Peniaga Ini Kecewa Dipermainkan Dan Berdepan Kerugian

‘Prank’ Jahanamkan Proton Iswara Rakan Demi Konten, YouTuber Ini Terima Respon Pelbagai Netizen

Bros Gang TV Akhirnya Mengaku Video Curang RM20,000 Hanyalah Lakonan Semula


Prank Potong Orang Dengan Gergaji Ini Mungkin Yang Paling Teruk Kami Pernah Lihat. Tolong Jangan Kenakan Kami Macam Ini

Rasa nak termuntah pun ada tengok video ini.

Make-up dan props yang digunakan sangat berkesan, mangsa prank yang “terkena” mungkin sudah separuh nyawa berlari selamatkan nyawa.

Satu sahaja kami minta, tolong jangan kenakan kami macam ini.

——————————————————-
Like The Vocket di Facebook


‘Prank’ Tarik Tudung Wanita Demi Konten, Tindakan Biadab YouTuber Ini Buat Netizen Bengang

Baru-baru ini tular di media sosial sorotan video memaparkan konten YouTube seorang YouTuber yang melakukan ‘prank’ kepada orang awam dengan menarik tudung dipakai oleh wanita.

Menerusi sorotan video tersebut, dapat dilihat YouTuber terbabit secara senyap ke arah mangsa lalu menarik tudungnya dan selepas itu menjelaskan kepada mangsa ‘prank’ bahawa dia hanya buat content untuk saluran YouTube miliknya.

Buat content ni memang lesen orang kita untuk jadi biadap ke?

Benda ni dikira harassment kot. Saya buat content je kepala butoh dia.

Sakit pulak hati puak puak bodoh macam ni makin membiak. pic.twitter.com/5hAv5Khas4

Difahamkan, dia mengatakan bahawa dia akan ‘hulurkan’ sesuatu di belakang kamera bagi menebus perbuatannya itu dan juga tidak kisah dikecam ramai. Menerusi video terbaharu YouTuber tersebut, dia menjelaskan bahawa ‘prank’ tersebut hanyalah konten dan social experiment.

Video tersebut telah meraih perhatian ramai orang dan rata-rata netizen menzahirkan rasa kurang senang dengan konten yang dibuat oleh YouTuber tersebut.

Please la bang find a real job this is so fking embarassing for someone your age to be making dumbass content in the hope of becoming "content creator" https://t.co/xADNRmVF2y

Muslim woman in other country fight for their life for hijab but in our country this shit happens because it’s a “joke” https://t.co/DStHwj2j3t

— su (Taylor's version) (@jshyms) July 4, 2022

Jom ramai2 report account YouTube dia https://t.co/pF23fqlkp9

one of the main reasons why i hate HATE people doing pranks to other people is bc certain ppl tend to not know the limit when it comes to joking. tak bertempat betul la AND WEH TUDUNG ya Allah… https://t.co/GRka8oYwY3

Bukan itu sahaja, para netizen juga berpendapat bahawa tindakan YouTuber itu sebagai satu tindakan gangguan dan tidak sewajarnya berlaku. Malah, rata-rata netizen turut berasa bengang dengan tindakan lelaki terbabit dan melabelkan ia sebagai satu perbuatan yang biadab.

Sementara itu, kami kongsikan beberapa artikel yang jadi bualan ramai pada pautan di bawah ini.

Selamba Rangkul Pinggang Pelayan Wanita, Tindakan Kumpulan Lelaki Ini Undang Kecaman Netizen

Jumpa Serangga Dalam Minuman, Kebersihan Restoran Di Kampung Baru Ini Undang Pertikaian Netizen


Praktikal Dan Realistik, Lelaki Ini Dedah 5 ‘Rahsia’ Kaum Cina Bina Kekayaan

Berbincang mengenai kaum Cina di Malaysia, pasti ramai yang akan mengaitkannya dengan kekayaan yang dimiliki. Malah, senarai 10 Manusia Terkaya Malaysia telah memperlihatkan 9 daripada 10 individu yang berada dalam senarai merupakan daripada kaum Cina.

Selain itu, kaum Cina yang sememangnya sinonim dengan menjalankan perniagaan atau jualan turut mempunyai taraf kewangan yang selesa secara purata.

Pada kali ini, seorang pengguna di Facebook iaitu Adam Kelvin yang juga merupakan seorang yang berbangsa Cina tampil berkongsi bagaimana kaum Cina membina kekayaan dalam keluarga mahupun kelompok mereka.

Dalam keluarga Cina, kalau anak sulung itu jutawan, beliau akan kongsi rahsia bisnes dan bangunkan bisnes bersama-sama adik beradiknya. Contoh paling dekat sepupu saya.

Beliau anak sulung dan berjaya buka kedai jual kereta mewah import. Kemudian, dia ajar adik-adiknya lagi 3 orang untuk buat bisnes berkaitan kereta. Adik kedua buka kedai repair kereta, adik ketiga buka kedai servis aircond kereta dan yang bongsu buka kedai aksesori atau make up kereta.

Hasilnya, mereka semua kaya dan jutawan underground. Kami tak sampai hati tengok adik-beradik susah sedangkan ada yang senang diantara kami. Jadi sama-sama belajar untuk bina kekayaan. Senang adik-beradik, senang hati kami.
Kami pegang prinsip, if you want go fast, go alone. If you want go far, go together.

Kalau ada cash banyak atau dapat duit ratus-ratus ribu, jarang kami plan nak kahwin banyak sebab tambah beban dan harta lagi kecil portion bila dibahagikan.

Apa yang kami buat ialah kami beli rumah atau hartanah RM100,000 dalam 2-3 buah sebagai pelaburan jangka masa panjang. Bina portfolio hartanah. Hartanah itu akan berpeluang meningkat sehingga sekali ganda dalam 10 tahun.

Sebab tu jangan pelik ada keluarga Cina walaupun dah dewasa masih tinggal bersama dengan ibubapa. Duit lebihan tu mereka beli rumah dan bagi orang sewa atau yang lebih hebat lagi bangunkan pasaraya hasil kumpul sesama keluarga.

Kami jaranglah berebut harta. Selalunya kami berpakat untuk kembangkan harta yang ditinggalkan tu. Sama ada jual kemudian flip beli bangunan atau kedai untuk disewakan. Duit tu dibahagi sama rata. We love properties. Tapi saya tak ada banyak rumah pun. Sebuah sahaja untuk duduk.

Perasan tak kalau kedai Cina yang baru bukak, akan ada banyak jambangan bunga wish luck dan berjaya dalam perniagaan kepada bisnes owner tu.
Kami sangat gembira kalau ahli keluarga atau kawan-kawan berjaya dalam bisnes.

Tandanya parents pun takkan hidup susah dan tidaklah anak sorang yang berjaya tu saja perlu menanggung parents. Lagi senang untuk berpakat bantu keluarga dengan hasil yang dituai.

Tak perlu nak dengki ke apa sebab kita sendiri menyaksikan betapa susahnya mereka nak bina sesebuah perniagaan walaupun ada sahaja yang dengki. Tipulah kalau kata tak ada langsung kan. Tetapi circle saya kebanyakannya tak ada yang dengki. Mereka malah sokong beli produk atau guna servis kita. Trust tu dah ada dan lagi mereka sebarkan kepada kenalan yang ada.

Duit yang dapat kami akan simpan dalam unit trust, fixed deposit atau simpan sahaja dalam bank. Kalau nak beli apa-apa, kami akan tangguhkan keinginan tu sampai hujung bulan, bila ada lebihan, baru spend. Spend benda yang perlu dan benda kehendak tu sekali sekala.

Untung untuuk orang Melayu boleh simpan dalam ASB. Saya tengok ASB simpanan antara yang menguntungkan berbanding unit trust atau fixed deposit. Jadi jangan lepaskan peluang untuk menyimpan dalam ASB.

Kami memang tak suka berhutang beli barangan kecil seperti telefon pintar, peti ais, perabot dan sewaktu dengannya. Kami akan kumpul duit dan tahan nafsu supaya dapat beli cash. Penat sekali tapi for long term lega minda dari fikir nak bayar bulan-bulan. Tu tak masuk lagi interest. Rugi woo..

Selalunya kami hutang pun benda besar seperti rumah dan kereta. Kereta pun selalunya kami cuba settle cepat-cepat supaya cash flow tak rabak untuk jangka masa panjang. Lagipun kalau buat full settlement akan dapat rebat. Selain itu, kereta mempunyai kadar susut nilai yang cepat. Jadi tak berbaloi beli kereta mahal-mahal tapi tak cuba selesaikan hutang secepat mungkin.

Itu sebab orang Cina sangat minat kereta jenama Honda dan Toyota kerana kereta dua jenama ini boleh dikatakan masih mampu milik dan tidak perlu maintanance tinggi walaupun mereka mampu sahaja beli kereta mewah daripada jenama keluaran Eropah.

Ada sahaja orang Cina beli kereta mewah tetapi ada trick juga untuk kurangkan income tax dan selalunya mereka cepat-cepat selesaikan hutang kereta tu.


Prebet Adam Meninggal Dunia Di Pulau Pinang, Pernah Cetus Amok Pada Tahun 1987

Bekas tentera Adam Jaafar, atau lebih dikenali sebagai “Prebet Adam” yang terkenal kerana amok di kawasan Chow Kit pada tahun 1987, telah dilaporkan meninggal dunia.

Menurut laporan media, Adam meninggal dunia di Hospital Pulau Pinang di Georgetown, Pulau Pinang, semalam. Anak kelahiran itu Pulau Pinang yang berusia 57 tahun ini akan dikebumikan di Datuk Keramat di ibu negeri.

Pada tahun 1987, ketika dia berkhidmat sebagai seorang tentera pada usia 23 tahun, Adam masuk ke pinggir bandar Chow Kit dengan menggunakan motosikal bersama-sama dengan senapang serangan M16 yang dicurinya dari pangkalan tentera di Ipoh, Perak.

Adam Jaafar @ Prebet Adam yang pernah menggemparkan negara dalam kejadian amuk di Chow Kit pada 11 Oktober 1987 meninggal dunia tengahari tadi di Hospital Besar, Pulau Pinang. pic.twitter.com/kMgkfW7NLa

— Mohd Redzuan Abdul Manap (@redzuanNewsMPB) March 30, 2021

Di sana, dia melepaskan tembakan sehingga menyebabkan seorang terbunuh, manakala yang lain cedera. Adam didakwa ke mahkamah atas kejadian amok terbabit. Namun ia didapati tidak sihat secara mental dan ditempatkan dalam rawatan psikiatri.

Kejadian itu melahirkan pelbagai teori konspirasi tetapi dalam sebuah buku tiga puluh tahun setelah kejadian itu, Adam memberitahu episod awal kehidupannya terjadi disebabkan trauma yang dialaminya ketika masih kanak-kanak dan kemudiannya dibuli oleh para seniornya dalam tentera.

Pernah jadi pelatik kepada TMJ, pesara tentera sebak baginda masih ingat akan dirinya. Klik pautan di bawah untuk membaca.

Pernah Jadi Pelatih Kepada TMJ, Pesara Tentera Sebak Baginda Masih Ingat Akan Dirinya

Angkatan Tentera Malaysia ‘Sedia Tempur’ Ugutan Konsulat Kedutaan Korea Utara

Kajian Mendapati Tentera Lebih Takut Dengan Doktor Gigi Berbanding Perang


Adik Beradik Pemilik MR DIY Antara Hartawan Baru Yang Tersenarai Dalam Forbes

4 orang dari Malaysia tersenarai sebagai muka baru hartawan Forbes tahun ini iaitu adik beradik Tan, Tan Yu Yeh dan Tan Yu Wei yang memiliki MR DIY Group (M) Bhd, Tan Sri G Gnanalingam yang memiliki Westports Holdings Bhd dan juga Pengasas bersama dan Ketua Pegawai Eksekutif Greatech Technology Bhd, Tan Eng Kee.

Difahamkan, kekayaan Yu Yeh dianggarkan bernilai AS$1.8 bilion (RM7.4 bilion) manakala, Yu Wei sekitar AS$1.1 bilion (RM4.5 bilion). Menurut Forbes, kekayaan dua beradik ini hasil daripada pegangan dalam perniagaan kedai perkakasan kediaman MR DIY.

Manakala Tan Sri G Gnanalingam pula dianggarkan kekayaan sebanyak AS$1.7 bilion (RM7.02 bilion). Nilai kekayaan Tan Eng Kee pula bernilai AS$1.1 bilion (RM4.5 bilion).

Hartawan Malaysia yang masih berada dalam senarai berkenaan adalah pengasas bersama Hong Leong Group, Tan Sri Quek Leng Chan dengan nilai kekayaan kira-kira RM40.1 bilion, Ananda Krishnan pula bernilai RM24 bilion, dan Tan Sri Teh Hong Piow juga bernilai RM24 bilion.

Tan Sri Syed Mokhtar Albukhary pula miliki kekayaan bernilai RM5 bilion dan  Pengerusi Hartalega Holdings Bhd, Kuan Kam Hon dan keluarganya miliki nilai kekayaan kira-kira RM16.1 bilion dan Pengasas Top Glove Corp Bhd, Tan Sri Dr Lim Wee Chai kekayaannya bernilai RM14.5 bilion.

Di peringkat global, Ketua Pegawai Eksekutif Amazon, Jeff Bezos masih kekal sebagai individu terkaya di dunia dengan nilai bersih AS$177 bilion (RM730 bilion). Senarai hartawan Forbes 2021 menamakan 2,755 individu, termasuk 493 pendatang baharu.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Netizen Simpati Gadis Ini Bayar RM34 Untuk Air Starbucks Pertama Beliau Kerana ‘Add On’

‘Air Kotor Dan Menyedihkan’- Lelaki Ini Kecewa Lihat Keadaan Zoo Negara Tidak Diselenggara


Predator 4 Akan Ditayangkan Di Pawagam Tahun 2018

20th Century Fox telah mengeluarkan kenyataan bahawa filem Predator akan kembali ke pawagam. Filem ke-4 Predator ini dijangka menemui peminat setianya pada 2 Mac 2018.

Fox ada membuat teaser sedikit awal bulan Februari berkenaan filem ini dengan tulisan ‘You’ll never see him coming’. Skrip filem ini akan ditulis Shane Black (Iron Man 3) dan Fred Dekker. Shane juga akan mengarah siri terbaru Predator ini.

Franchise  Predator bermula dengan filem pertamanya dilakonkan aktor legend, Arnold Schwarzenegger pada tahun 1987. Filem itu dibuat dengan bajet USD15 juta dan mendapat kutipan seluruh dunia sebanyak USD95 juta. Tengok di bawah untuk sedutan filem pertama siri Predator ini. Get to the chopper!


#PregoCares Kini Trending Selepas Bantu Golongan Terjejas Di Musim Wabak

Situasi pandemik Covid-19 di Malaysia masih berada di tahap yang membimbangkan. Walaupun negara kini berada dalam fasa pemulihan dengan kes positif mencatatkan penurunan mendadak sejak beberapa hari lalu, namun orang ramai dinasihati untuk terus mengikut peraturan yang telah ditetapkan.

Paling menyedihkan, ada juga di antara kita yang kurang bernasib baik akibat hilang punca pendapatan. Prihatin dengan situasi semasa rakyat, hashtag #PregoCares mula jadi perhatian di media sosial.

Sejak pandemik Covid-19 mula menular di Malaysia, jenama Campbell Malaysia adalah antara yang paling awal tampil membantu bagi meringankan beban dan memberi sokongan kepada mereka yang terjejas.

Terkini, program pengumpulan Dana #PregoCares adalah antara yang menerima sambutan hebat dari rakyat Malaysia. Dengan hanya membeli produk Prego, anda semua boleh turut sama menyumbang.

Bermula 1 Jun hingga 30 Jun 2020, rebutlah peluang untuk membeli mana-mana produk Prego, di mana sebanyak RM0.30 daripada setiap pembelian akan terus disalurkan ke tabung Dana #PregoCares. Anda juga boleh terus membuat pembelian produk Prego di mana-mana kedai berhampiran atau terus sahaja membeli di Lazada.

Hasil sumbangan ini, pihak Campbell Malaysia akan menyediakan pek keperluan #PregoCares bernilai RM50 setiap satu yang dijangkakan akan memberi manfaat kepada 1,400 isi rumah.

Apa yang pasti, kami yakin hidangan makanan seimbang Prego untuk seisi keluarga jadi lebih bermakna apabila kita dapat berkongsi kebaikan dengan mereka yang memerlukan.

Selain program pengumpulan Dana #PregoCares, pihak Campbell Malaysia juga tampil dengan satu lagi program amal iaitu Sumbangan Makanan #PregoCares yang telah bermula sejak 27 Mei 2020 dan bakal berakhir 29 Jun 2020 nanti.

Sepanjang program ini berlangsung, sebanyak 500 bungkusan makanan seimbang Prego mula diedarkan setiap hari kepada mereka yang memerlukan terdiri daripada komuniti B40 di sekitar Lembah Klang. Lebih mengagumkan, pihak Campbell Malaysia mensasarkan jumlah keseluruhan  14,000 bungkusan makanan selesai diedarkan dalam tempoh 28 hari program.

Program amal ini juga akan mendapat kerjasama penuh daripada Chef on Wheels dalam penyediaan makanan, manakala Persatuan Bulan Sabit Merah Malaysia pula akan membantu untuk mengedarkan makanan.

Sempena Syawal yang mulia ini, sambil kita menikmati hidangan sihat Prego bersama yang tersayang di hari raya, marilah berkongsi kebaikan kepada mereka yang memerlukan.

Sebarang maklumat lanjut tentang #PregoCares korang boleh layari laman Facebook Prego Malaysia.


Prekuel Drama Siri Game of Thrones Telah Memulakan Pengambaran

Nampaknya peminat Game of Thrones masih berpeluang menonton siri terbaru daripada rancangan popular ini. Drama siri tersebut khabarnya telah memulakan pengambaran untuk prekuel drama siri tersebut.

Berita ini pastinya akan membuat peminat drama siri ini teruja. Sebelum ini, prekuel Game of Thrones dikhabarkan tidak akan ditayangkan sehingga tahun 2021.

Mungkin dengan perkhabaran berita ini, drama siri ini akan ditayangkan lebih awal. Walaubagaimanapun, tiada maklumat rasmi lagi yang dikongsikan pihak HBO.


Preme.KL Hasilkan Koleksi Khas Sempena ‘The Last Altimet Show’

Hari ini bakal berlangsungnya konsert terakhir Altimet, ‘The Last Altimet Show’ di Dewan Merdeka PWTC. Konsert hebat ini bakal menampilkan 26 lagu dan 29 rakan artis yang akan bersama memeriahkan konsert terakhir Altimet ini.

ALL SYSTEMS GO 💯 PWTC dah bersedia untuk Nescafé mempersembahkan #TheLastAltimetShow!! Tiket online masih ada sampai jam 12pm esok, so cepat sementara masih RM79 🔥 Nak beli dekat venue pun boleh, tapi tiket LIMITED ah jadi make sure korang dah beli awal2! GERAK 👉🏼 altimet.com.my/concert

A post shared by  Altimet (@altimet) on Feb 15, 2019 at 12:14am PST

Bersempena konsert terakhir Altimet ini, Preme.KL menerusi koleksi ‘Artist Series’ bekerjasama dengan Altimet untuk dua rekaan baju edisi terhad. Antara individu yang pernah berkolaborasi bersama Preme.KL untuk ‘Artist Series’ ini adalah Noh Salleh dan Pa’din Musa.

A post shared by  Preme.KL (SSM NO :SA0419253-U) (@preme.kl) on Feb 14, 2019 at 5:24am PST

Koleksi edisi terhad ini akan mula dijual di The Last Altimet Show sebentar lagi. Jika anda masih belum mempunyai tiket ke konsert ini, tiket masih dijual di Dewan Merdeka PWTC bermula jam 3.00 petang (pintu akan dibuka bermula jam 7.00 malam). Ayuh ke konsert terakhir Altimet yang pastinya epik ini!


Premis Tawar Jualan Murah Kantoi Jual Barangan Tiruan

Hati-hati dengan jualan murah barangan berjenama yang muncul di pusat membeli belah kerana kemungkinan besar ianya tiruan.

Kementerian Perdagangan Dalam Negeri dan Hal Ehwal Pengguna (KPDNHEP) Johor dua hari telah menjalankan operasi satu premis jualan murah di Jalan Tanjung Puteri berhampiran Kompleks Kastam, Imigresen dan Kuarantin (KIK) yang menawarkan potongan harga sehingga 80% bagi mengelirukan warga tempatan serta pelancong asing.

Lebih 1,000 unit barangan tiruan dengan nilai anggaran RM120,000 disita oleh pihak berkuasa dalam operasi tersebut.

“Operasi membabitkan enam anggota penguat kuasa KPDNHEP Johor Bahru dilancarkan selepas melakukan risikan dan mendapat kerjasama pemilik cap dagang jenama yang dijual di premis berkenaan.”

“Semua barangan disita bagi membantu siasatan mengikut Seksyen 8 (2)(c) Akta Perihal Dagangan 2011 dan akan mengenal pasti punca bekalan barangan itu diperoleh,” kata Pegawai Penguatkuasa KPDNHEP Johor, Zubir Hamsa dalam satu kenyataan kepada Harian Metro semalam.

A post shared by  Real Streetwearbusta Malaysia (@streetwearbustedmy) on Sep 26, 2019 at 4:09am PDT

Menurut laman Instagram yang banyak berkongsikan perihal barangan fake di Malaysia Streetwear Busta Malaysia, Menerusi perkongsian Insta Story mereka berkata kemungkinan besar butik inilah yang diserbu dalam operasi tersebut.

Check out Malaysia day clearance sales – happening now @ #SHOECIETY. Get ready for awesome price as low as RM50 for shoes and RM29 for apparels. Grab your favorite sneakers at Shoeciety now ! Date : 3 sept – 16 sept 2019 Time : 10 a.m. – 10 p.m. Venue : No. 5, Jalan Kencana Emas 2/3, Kawasan Perindustrian Tebrau iii, 81100 Johor Bahru, Johor darul Takzim, Malaysia. (opposite PEOPLE & PLACE CAFE)

A post shared by  SHOEciety (@shoecietymy) on Sep 5, 2019 at 12:59am PDT

Pihak Shoeciety My masih belum membuat kenyataan tentang perkara ini dan buat masa ini, anda dinasihatkan untuk lebih berhati-hati ketika ke butik yang menawarkan harga murah.

Awal tahun ini, kes serupa juga didedahkan apabila ada pengguna yang ditipu dan membayar RM20,000 untuk beg Chanel tiruan di Bukit Bintang.

Bayar RM20,900 Untuk Beg Tangan Mewah Tetapi Dapat Beg Ciplak

Katy Perry Tewas Kes Ciplak Lagu, Perlu Bayar Ganti Rugi RM2 Juta


Premis Tidak Kibar Jalur Gemilang Sempena Bulan Kemerdekaan Boleh Dikompaun Sehingga RM1,000

Tinggal kurang dua minggu sahaja lagi Malaysia akan menyambut Hari Kebangsaan pada 31 Ogos nanti. Bagaimanapun, ‘kemeriahannya’ pada tahun ini kurang terasa berbanding tahun-tahun dahulu.

Terbaharu, Datuk Bandar Ipoh, Datuk Rumaizi Baharin berkata, mana-mana premis perniagaan yang tidak mengibarkan Jalur Gemilang sepanjang sambutan Bulan Kebangsaan ini akan dikenakan kompaun sebanyak RM250.

“Ia bertujuan memberi kesedaran mengenai kepentingan dan nilai kemerdekaan dan sekali gus menyemarakkan tarikh keramat negara itu,” katanya pada sidang media selepas merasmikan Majlis Pelancaran Kibar Jalur Gemilang Peringkat Majlis Bandaraya Ipoh 2022 di perkarangan pintu masuk Bangunan MBI di sini, lapor Harian Metro.

“Kompaun sebanyak RM250 akan diberikan kepada premis yang tidak mematuhi arahan memasang Jalur Gemilang,”

Tambah beliau lagi, pihaknya mengambil pendekatan menasihatkan pemilik premis yang tidak memasang Jalur Gemilang terlebih dahulu. Pendekatan itu tertakluk di bawah Seksyen 107(2) Akta Kerajaan Tempatan kerana melanggar syarat lesen seperti mana syarat-syarat am yang tertera di belakang setiap lesen premis perniagaan.

Terdahulu Buletin TV3 melaporkan lapan premis di bandar raya Kuantan telah dikompaun kerana gagal mengibar bendera Jalur Gemilang dalam ‘Ops Patriot’ dilancarkan Majlis Bandaraya Kuantan (MBK).

Ketua Seksyen Perhubungan Awam dan Korporat, MBK, Norkamawati Kamal berkata, tindakan tegas itu dilakukan bagi memastikan pemilik premis mematuhui arahan mengibar Jalur Gemilang sempena Bulan Kemerdekaan.

Pemilik premis gagal mengibar Jalur Gemilang dikenakan tindakan mengikut seksyen 107 (2), Akta Kerajaan Tempatan 1976 kerana gagal mematuhi syarat lesen iaitu tidak mengibar Jalur Gemilang di premis, jika sabit kesalahan boleh dikompaun antara RM250 dan RM1,000.

Baru-baru ini ada seorang lelaki dirakam merosakkan jalur gemilang yang berkibaran di tempat awam. Baca lebih lanjut melalui pautan di bawah.

Dikesan Menggunting Dan Rosakkan Jalur Gemilang, Tindakan Lelaki Ini Undang Kemarahan Netizen

Pasang Jalur Gemilang Terbalik, Pemandu Lori Dan Pekerja Bangladesh Dalam Video Tular Ditahan Polis

Lim Kim Yew Mohon Maaf Isu ‘Hina’ Jalur Gemilang


Premium Dan Eksklusif, Starbucks Reserve Terbesar Malaysia Dibuka Secara Rasmi Di Damansara

Buat para penggemar kopi, sudah pasti Starbucks antara jenama yang menjadi pilihan ramai. Memiliki keunikannya tersendiri membuatkan ramai sentiasa mencuba minuman baru yang diperkenalkan oleh Starbucks.

Kini, Starbucks Malaysia telah membuka cawangan kopi pakar mereka, Starbucks Reserve terbesar di Malaysia. Terletak di Tropicana Gardens Mall, Petaling Jaya, pastinya penggemar minuman Starbucks boleh merasai pengalaman minum kopi yang berbeza di sini dibuka secara rasmi semalam.

Untuk pengetahuan anda, Starbucks Reserve menyediakan pilihan kopi yang lebih baik berbanding cawangan Starbucks biasa. Malah, para pengunjung boleh mendapatkan biji kopi Arabica terpilih yang datang dari seluruh dunia.

Sudah pasti, Starbucks Reserve merupakan tempat untuk para peminat kopi menikmati rasa kopi sebenar. Bukan itu sahaja, dekorasi Starbucks Reserve kelihatan lebih elegan dan mewah berbanding cawangan biasa.

Setiap sudut di Starbucks Reserve ini boleh dijadikan sebagai tempat untuk anda bergambar kerana sangat ‘Instagrammable’. Starbucks Reserve yang pertama di Malaysia dibuka pada tahun 2015 dan terletak di The Gardens Mall.

Malah, cawangan Starbucks Reserve juga terdapat di seluruh Malaysia antaranya di Sunway Pyramid, Genting Highlands, Publika, Desa Parkcity, Paradigm Mall Johor dan Berjaya Times Square. Jom terjah ke Starbucks Reserve ini!

Sementara itu, kami kongsikan beberapa artikel berkaitan Starbucks pada pautan di bawah.

Pernah Jatuh, Ini ‘Rahsia’ Dan Cara Starbucks Kembali Kuasai Pasaran Kopi Di Seluruh Dunia

Hampir Muflis Pada 2008, Ini Yang Dilakukan Starbucks Untuk Menyelamatkan Diri


Presentation Paling BOOM! Pelajar Ini Buat Pensyarah Kelu Lidah

Serius, ramai pelajar tidak berapa suka kalau disuruh membuat presentation di hadapan kawan-kawan yang lain. Anda juga pasti selalu rasa bimbang kalau-kalau presentation yang dilakukan sangat boring dan mampu membuatkan audiens tertidur.

Apa yang pelajar lelaki di India ini buat sangat menakjubkan. Beliau cuba untuk melakukan sebuah presentation yang gempak dan hasilnya sangat awesome! Anda boleh tonton sendiri:

Jangan lupa LIKE kami di Facebook The Vocket.


Presiden Brazil Pecat Menteri Kesihatan Kerana Menjalankan Perintah ‘Lockdown’

Di saat dunia diserang wabak COVID-19, pastinya sesebuah negara yang mengalami peningkatan kes dan kematian yang tinggi memilih untuk menjalankan perintah lockdown dalam usaha untuk memutuskan rantaian COVID-19.

Namun berbeza pula dengan Brazil dimana presiden Brazil, Jair Bolsonaro telah memilih untuk memecat menteri kesihatannya pada Khamis lalu setelah berselisihan paham mengenai cara menangani pandemik COVID-19.

Menurut Presiden Brazil, orang ramai harus keluar daripada rumah serta menjalankan aktiviti seperti biasa bagi mengelakkan daripada ekonomi Brazil terjejas sekaligus mendesak perintah lockdown dihentikan.

Tambahnya lagi, wabak COVID-19 hanyalah sebuah ‘selsema biasa’ serta turut mengkritik gabenor-gabenor dan pakar kesihatan yang menyokong dengan arahan lockdown dijalankan di negara tersebut.

Setakat ini, Brazil sudah mencatat lebih 30,000 kes positif COVID dengan jumlah kematian hampir mencecah 2,000 orang. Jumlah yang direkodkan ini sekaligus menjadikan Brazil sebagai negara dengan kes tertinggi di Amerika Latin.

Melihat kepada bagaimana presiden Brazil mengendalikan negaranya, mungkin rantaian COVID-19 akan mengambil masa sedikit lama untuk diputuskan di negara tersebut.

Di India, pesakit COVID-19 telah diasingkan mengikut wad berbeza mengikut agama. Turut dikongsikan, WHO menjangkakan kes COVID-19 bakal terus di Afrika menceah 10 juta kes dalam tempoh 6 bulan.

Kerajaan India Arah Hospital Asingkan Pesakit COVID-19 Muslim Dan Hindu

WHO Jangka Kes COVID-19 Meningkat Di Afrika, Mampu Capai 10 Juta Dalam Tempoh 6 Bulan


Presiden Chechnya Arah Polis Dan Tentera Solat Berjemaah Di Masjid

Presiden Republik Chechnya Ramzan Akhmadovich Kadyrov mewajibkan semua petugas polis dan tentera di negaranya untuk solat Subuh dan Isyak di masjid.

Beliau mahukan mereka yang berbakti kepada negara termasuk polis dan tentera turut mengambil peluang menunaikan solat secara jemaah.

Ramzan Akhmadovich Kadyrov sememangnya dikenali sebagai presiden yang mempunyai ideologi Islam yang kuat serta menerapkan amalan sufi ke dalam kehidupan seharian beliau serta para penyokongnya.

Beliau yang ketika ini berusia 39 tahun dilahirkan di Tsentoroi, Chechen-Ingush ASSR, Chechnya pada 5 Oktober 1976.

Meskipun baru mencecah 10 tahun memimpin Chechnya, Ramzan telah banyak membawa perubahan yang menakjubkan.

Di bawah kepemimpinanya, Chechnya kini merupakan sebuah negara yang mempunyai tahap pembangunan yang sangat maju.

Negara yang sebelum ini hancur porak-poranda kerana perang kini menjadi sebuah negeri yang indah dan bersih.

Keluarga Ramzan merupakan keluarga yang sangat disegani oleh masyarakat Chechnya dan kerajaan Rusia.

Baca lagi: Kisah Di Sebalik Kalanishkov, Kilang Mencipta Senjata Membunuh Di Rusia

LIKE dan FOLLOW Vocket di Facebook serta Instagram


Adik Berusia 6 Tahun Ini Kini Sedang Dilatih Akademi Manchester City

Satu perkembangan yang baik untuk sukan bola sepak negara. Ehsan Rasidin Amri yang kini berusia 6 tahun telah menyertai akademi bola sepak Manchester City.

Ibu bapa Ehsan telah menetap di England sejak 10 tahun lalu dan Ehsan dilahirkan di Hospitak St Mary, Manchester. Semuanya bermula apabila Ehsan sendiri menunjukkan minat untuk bermain bola sepak. Bapa kepada Ehsan, Rasidin memberitahu anaknya meminta untuk bermain bola sepak di mana-mana kelab ketika hujung minggu. Ketika itu usia Ehsan baru 5 lima tahun.

Pada awalnya, agak sukar untuk mencari kelab yang dekat dengan kawasan tempat tinggal mereka dan selepas membuat tinjauan, kelab bola Timperley FC adalah yang paling sesuai dan masih mempunyai kekosongan.

“Selepas tiga minggu menyertai Timperley FC, Ehsan dipilih beraksi untuk Sunday League. Pada penampilan pertama Ehsan dalam Sunday League, aksinya turut ditonton seorang pencari bakat Manchester City,” katanya kepada Malaysiakini.

Pencari bakat itu kemudiannya menyakinkan Rasidin bahawa Ehsan mempunyai bakat dalam sukan bola sepak dan mahukan Ehsan mendapat bimbingan secara profesional. Sebelum meninggalkan Timperley FC, Ehsan menjadi pemain terbaik Timterpely FC untuk kategori pemain berusia 6 tahun.

Tidak semua kanak-kanak boleh menyertai Akademi Manchester City. Akademi Manchester City menggaji khidmat pencari bakat untuk menawarkan kanak-kanak berbakat menyertai mereka dan Ehsan adalah salah seorang yang bertuah kerana berjaya menarik minat mereka.

Rasidin berasal dari Johor dan jika Ehsan menjadi seorang pemain bola sepak profesional kelak, Johor semestinya salah satu pasukan yang akan menjadi pilihan Ehsan. Kami ucapkan selamat maju jaya buat Ehsan. Luaskan Kuasamu!


Presiden Filipina Arah Polis Tembak Mati Mereka Yang Langgar Perintah ‘Lockdown’

Presiden Filipina Rodrigo Duterte telah memerintahkan arahan ‘lockdown’ di Pulau Luzon selama sebulan bagi membendung wabak COVID-19. Dia turut mengeluarkan arahan kepada polis dan tentera untuk menembak mati sesiapa sahaja yang melanggar perintah ‘lockdown’, lapor Al Jazeera.

“Jangan membahayakan pekerja perubatan, para doktor … kerana itu adalah kesalahan yang serius. Perintah saya kepada polis dan tentera, jika ada yang membuat masalah, dan hidup mereka [pegawai polis dan tentera] berada dalam bahaya ; tembak mati mereka!,” katanya kepada pemberita.Amaran keras Duterte muncul selepas masyarakat di beberapa buah daerah di Kota Quezon Manila telah melakukan protes di sepanjang jalan raya. Mereka menyatakan ketidakpuasan hati kerana belum menerima apa-apa bantuan makanan sejak perintah ‘lockdown’ dikuatkuasakan lebih dua minggu lalu.Petugas keamanan dan pihak polis telah menasihati mereka untuk kembali ke rumah. Namun ditolak. Polis akhirnya terpaksa menggunakan kekerasan dan menangkap 20 orang.Jocy Lopez, 47, yang memimpin demonstrasi tersebut menyatakan bahawa protes adalah jalan terakhir yang ada kerana mereka tidak mendapat bantuan makanan sejak perintah ini dikuatkuasa.

“Kami di sini mahu meminta bantuan kerana lapar. Kami masih belum diberi makanan, beras, bahan atau wang tunai. Kami tidak mempunyai pekerjaan. Kepada siapa kami perlu mengadu,” katanya sebelum ditangkap polis.

Para aktivis kemanusiaan turut mengecam penangkapan itu dan mendesak pihak kerajaan untuk mempercepatkan bantuan kewangan yang dijanjikan di bawah program perlindungan sosial bernilai 200 bilion peso (RM 17 bilion) bagi membantu rakyat yang miskin dan kehilangan pekerjaan akibat ‘lockdown’.

“Menggunakan kekerasan dan penahanan tidak akan melepaskan rakyat Filipina dari perut kosong yang sehingga hari ini masih dinafikan bantuan wang tunai yang dijanjikan untuk golongan miskin,” kata Gabriela, kumpulan hak asasi wanita.

Wilayah Filipina utara, Luzon, adalah rumah kepada lebih dari 50 juta orang dan telah dikenakan perintah ‘lockdown’ selama sebulan. Jabatan kesihatan di Filipina telah melaporkan 2,311 kes COVID-19 dengan 96 orang di antaranya telah meninggal dunia.

Untuk bacaan lanjut mengenai situasi COVID-19 di Filipina, klik pautan di bawah.

Kandang Anjing Jadi Penjara Buat Individu Yang Melanggar Perintah ‘Lockdown’ Di Filipina

Ibu Bapa Di Filipina Kreatif, Beri Nama Anak ‘Corona’


Presiden Filipina Kepada Rakyatnya: Kalau Tolak Vaksin COVID-19, Saya Suntik Vaksin Babi

“Anda dapatkan vaksin, jika tidak, saya akan memerintahkan semua ketua kampung untuk mengira berapa orang yang menolak untuk disuntik dengan vaksin,” tambahnya, “Jika tidak, saya akan suntik mereka dengan Ivermectin yang dikhaskan untuk babi,” kata Rodrigo Duterte, Presiden Filipina seperti yang dilaporkan oleh Reuters.

Kenyataan Duterte ini hadir selepas beliau berang dengan program vaksinasi yang perlahan di Filipina. Sejak 20 Jun, pihak berkuasa hanya memberi vaksin kepada 2.1 juta orang. Jumlah ini jauh daripada sasaran Duterte yang mahukan hingga 70 juta orang disuntik vaksin COVID-19 di negara yang mempunyai 110 juta penduduk.

Ucapan Duterte ini jelas bertentangan dengan hasrat pihak kesihatan Filipina yang mendakwa bahawa adalah tidak wajar untuk mendesak orang untuk menerima vaksin COVID-19. “Walaupun orang ramai digesa untuk mengambil vaksin COVID-19, namun kalau boleh biarlah mereka ambilnya secara sukarela.”

Sebelum ini, The Vocket melaporkan Duterte mengancam untuk memenjarakan rakyat Filipina jika mereka menolak penggunaan vaksin COVID-19, “Anda yang pilih, vaksin atau saya penjarakan anda.” kata Duterte di program rasmi kerajaan. Kemudian The Inquirer melaporkan bahawa Duterte turut menambahkan ancaman lain,”Saya tangkap Anda. Dan saya akan suntik vaksin ke bontot anda.”

Untuk rekod, Duterte adalah orang yang tegas dan ini bukanlah kali pertama beliau mengeluarkan kenyataan yang kontroversi. Pada Ogos 2020, sedang dunia mempersoalkan keberkesanan vaksin yang dibuat oleh Rusia, Duterte dengan senang hati menawarkan dirinya sebagai tikus makmal sambil menyuarakan keyakinan dengan vaksin keluaran Rusia.

Jauh sebelum itu lagi, sewaktu Filipina dilanda musim awal wabak COVID-19 dan perintah ‘lockdown’ dikuatkuasakan. Duterte telah mengancam untuk membunuh rakyatnya yang ingkar dengan arahan kerajaan. Ia turut memberi lampu hijau kepada tentera dan polis untuk menembak sesiapa sahaja yang menganggu kerja barisan hadapan untuk membendung wabak COVID-19.

Presiden Filipina arah polis tembak mati mereka yang langgar perintah ‘lockdown’. Klik pautan di bawah untuk membaca.

Presiden Filipina Arah Polis Tembak Mati Mereka Yang Langgar Perintah ‘Lockdown’

Presiden Filipina Mahu Sumbat Rakyat Yang Enggan Vaksin COVID-19 Ke Dalam Penjara

Yakin Dengan Vaksin COVID-19 Dari Rusia, Presiden Filipina Tawar Diri Untuk Jadi ‘Tikus Makmal’


Presiden Filipina Mahu Sumbat Rakyat Yang Enggan Vaksin COVID-19 Ke Dalam Penjara

Pelbagai cara telah dilakukan oleh pemimpin dari beberapa buah negara yang mahu memujuk rakyatnya supaya mengambil suntikan vaksin COVID-19. Bermula dengan penawaran hadiah berupa kereta, malah ganja juga diberikan secara percuma kepada mereka yang telah divaksin.

Akan tetapi, berbeza pula dengan Presiden Filipina, Rodrigo Duterte yang sepertinya tiada masa untuk berlembut untuk memujuk rakyatnya mengambil suntikan vaksin COVID-19. Tanpa bertolak ansur, beliau menegaskan bahawa rakyat Filipina yang enggan mengambil vaksin COVID-19 bakal berdepan dengan hukuman penjara, lapor Astro Awani.

“Pilihan di tangan anda, pilih vaksin atau saya akan penjarakan anda” katanya semasa berucap dalam satu wawancara yang bersiaran di saluran televisyen tempatan pada Isnin lalu.

Difahamkan, amaran tersebut dihebahkan selepas beliau menerima rekod kehadiran penduduk yang rendah di beberapa pusat vaksinasi di Manila. Tambahan pula, Filipina juga direkodkan antara negara Asia yang terjejas teruk akibat pandemik ini dengan catatan 1.3 juta kes positif dan lebih 23,000 kematian.

Dalam pada itu, ucapan Rodrigo disangkal oleh pegawai kesihatan Filipina yang berkata, “Walaupun orang ramai digesa untuk mengambil vaksin COVID-19, namun kalau boleh biarlah mereka ambilnya secara sukarela.”

Dakwaan itu dibalas Rodrigo. Beliau menjelaskan bahawa amaran tersebut dikeluarkan disebabkan beliau terlalu berang terhadap penduduk Filipina yang ingkar dengan arahan kerajaan kerana enggan divaksin sekaligus ia menjadi krisis kepada negara tersebut.

Setakat 20 Jun, seramai 2.1 juta rakyat Filipina sudah divaksin dan negara tersebut berhasrat ingin mencapai sasaran 70 juta daripada jumlah keseluruhan 110 juta rakyatnya telah divaksin pada tahun ini.

Begitulah betapa tegasnya pemimpin Filipina terhadap rakyatnya yang anti-vaksin. Jika pemimpin Malaysia melaksanakan hukuman ini bagi mereka yang antivaksin, adakah anda bersetuju?

Amerika Syarikat promosi suntik vaksin COVID-19 dapat percuma ganja. Baca pada pautan di bawah.

Promosi Terbaharu Di AS, Suntik Vaksin COVID-19 Dapat Percuma Ganja

Datuk Bandar Moscow Tawarkan Hadiah Kereta Untuk Cepatkan Suntikan Vaksin

Simbol Tiga Jari ‘Hunger Games’ Jadi Tanda Rasmi Kumpulan Anti-Vaksin Di Amerika Syarikat